title: Polydéndri

text: Polydéndri (; myös "Polidéndri") on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Πολυδενδρίου, "Dimotikí Enótita Polydendríou") ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 1 608 ja varsinaisen Polydéndrin kylän väkiluku 1 385 (vuonna 2011).


title: Polydéndri

text: Polydéndrin kaupunki, suomeksi ”Monia puita”, sijaitsee Attikan pohjoisosassa linnuntietä noin 29 kilometriä pohjoiskoilliseen Ateenan keskustasta. Polydéndrin kunnallisyksikkö käsittää alueen Oropóksen kunnan keskiosissa.


title: Polydéndri

text: Polydéndri oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Kapandrítin, Malakásan, Markópoulo Oropoún, Oropíoin ja Sykáminon kanssa, jolloin se muuttui uuden kunnan kunnallisyksiköksi.


title: Polydéndri

text: Polydéndrin kunnallisyksikkö muodostuu seuraavista kyläyhdyskunnista ja asutuksista:


title: Rodópoli

text: Rodópoli () on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Ροδόπολης, "Dimotikí Enótita Rodópolis") ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 2 078 (vuonna 2011).


title: Rodópoli

text: Rodópoli, suomeksi ”Ruusukaupunki”, sijaitsee Pentéli-vuoren juurella sen luoteispuolella, linnuntietä noin 20 kilometriä koilliseen Ateenan keskustasta. Se on Ateenan koillisimpia esikaupunkeja. Vuoteen 1981 saakka kaupungin nimi oli "Bála" (Μπάλα).


title: Rodópoli

text: Rodópoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Diónysoksen kuntaan yhdessä Ágios Stéfanoksen, Ánoixin, Drosián, Kryonérin ja Stamátan kanssa, jolloin se muuttui uuden kunnan kunnallisyksiköksi.


title: Saronída

text: Saronída (, ) on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Σαρωνίδας, "Dimotikí Enótita Saronídas") ja entinen itsenäinen kaupunkikunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 2 932 (vuonna 2011).


title: Saronída

text: Saronídan pieni kaupunki sijaitsee sille nimen antaneen Saroninlahden rannalla linnuntietä noin 31 kilometriä kaakkoon Ateenan keskustasta. Se on niin kutsutun Ateenan Rivieran eteläisiä kohteita.


title: Saronída

text: Saronída oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Anávyssoksen, Kalývia Thorikoún, Kouvaráksen ja Palaiá Fókaian kanssa, jolloin se muuttui uuden kunnan kunnallisyksiköksi.


title: Saronikós (Korinthia)

text: Saronikós (; virallisesti Δημοτική Ενότητα Σαρωνικού, "Dimotikí Enótita Saronikoú") on yksi Kórinthoksen kunnan kunnallisyksiköistä ja entinen itsenäinen Kreikan kunta. Se sijaitsee Korinthian alueyksikössä Peloponnesoksen alueella. Kunnallisyksikön väkiluku on 5 260 (vuonna 2011).


title: Saronikós (Korinthia)

text: Saronikóksen kunnallisyksikkö käsittää alueen Kórinthoksen kunnan keskiosissa, mukaan lukien alue Saroninlahden rannalla, josta kunnallisyksikkö on saanut nimensä. Kunnallisyksikön suurin asutus on Athíkian kylä.


title: Saronikós (Korinthia)

text: Saronikós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kórinthoksen kuntaan yhdessä Ássos-Léchaion, Solygeían ja Tenéan kanssa, jolloin se muuttui uuden kunnan kunnallisyksiköksi.


title: Saronikós (Korinthia)

text: Saronikóksen kunnallisyksikkö muodostuu seuraavista kyläyhdyskunnista ja asutuksista:


title: Stágira-Ákanthos

text: Stágira-Ákanthos (; myös "Stágeira-Ákanthos", Στάγειρα-Άκανθος; virallisesti Δημοτική Ενότητα Σταγ(ε)ίρων - Ακάνθου, "Dimotikí Enótita Stag(e)íron - Akánthou") on yksi Aristotéliin kunnan kunnallisyksiköistä ja entinen itsenäinen Kreikan kunta. Se sijaitsee Chalkidikín alueyksikössä Keski-Makedonian alueella. Kunnallisyksikön väkiluku on 8 705 (vuonna 2011).


title: Stágira-Ákanthos

text: Stágira-Ákanthoksen kunnallisyksikkö käsittää osan Chalkidikín niemimaan itärannikosta sekä Áthoksen niemen juuren ja eräitä saaria, kuten Ammoulianín saaren. Kunnallisyksikön suurin asutus on Ierissóksen kaupunki. Sen alueella sijaitsee myös muun muassa ”Áthoksen portti” Ouranoúpoli. Kunnallisyksikkö on saanut nimensä alueen kahdesta antiikin aikaisesta kaupungista, Stageirasta ja Akanthoksesta.


title: Stágira-Ákanthos

text: Stágira-Ákanthos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aristotéliin kunnaksi yhdessä Arnaían ja Panagían kanssa, jolloin se muuttui uuden kunnan kunnallisyksiköksi.


title: Stágira-Ákanthos

text: Stágira-Ákanthoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Stamáta

text:
Stamáta () on Kreikan kaupunki sekä samanniminen Diónysoksen kunnan kunnallisyksikkö (Δημοτική Ενότητα Σταμάτας, "Dimotikí Enótita Stamátas") ja entinen itsenäinen kaupunkikunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 2 906 (vuonna 2011).
Stamátan pieni kaupunki sijaitsee Pentéli-vuoren juurella sen pohjoispuolella linnuntietä noin 20 kilometriä koilliseen Ateenan keskustasta. Se on Ateenan koillisimpia esikaupunkeja.


title: Stamáta

text: Stamáta oli itsenäinen kaupunkikunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Diónysoksen kuntaan yhdessä Ágios Stéfanoksen, Ánoixin, Drosián, Kryonérin ja Rodópolin kanssa, jolloin se muuttui uuden kunnan kunnallisyksiköksi.


title: Sykámino

text: Sykámino (; myös "Sikámino") on Kreikan kylä sekä samanniminen Oropóksen kunnan kunnallisyksikkö (Δημοτική Ενότητα Συκαμίνου, "Dimotikí Enótita Sykamínou") ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 1 613 ja varsinaisen Sykáminon kylän väkiluku 910 (vuonna 2011).


title: Sykámino

text: Sykáminon kylä sijaitsee Attikan pohjoisosissa linnuntietä noin 36 kilometriä pohjoiseen Ateenan keskustasta. Sykáminon kunnallisyksikkö käsittää alueen Oropóksen kunnan luoteisosassa.


title: Sykámino

text: Sykámino oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Kapandrítin, Malakásan, Markópoulo Oropoún, Oropíoin ja Polydéndrin kanssa, jolloin se muuttui uuden kunnan kunnallisyksiköksi.


title: Sykámino

text: Sykáminon kunnallisyksikkö muodostuu seuraavista kyläyhdyskunnista ja asutuksista:


title: Thrakomakedónes

text:
Thrakomakedónes () on Kreikan kaupunki sekä samanniminen Acharnéen kunnan kunnallisyksikkö (Δημοτική Ενότητα Θρακομακεδόνων, "Dimotikí Enótita Thrakomakedónon") ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 6 200 (vuonna 2011).
Thrakomakedónes sijaitsee Ateenan metropolialueen pohjoisosassa Párnitha-vuoren juurella sen eteläpuolella. Kaupungin nimi viittaa kreikkalaisen Traakian ja Makedonian asukkaisiin.


title: Thrakomakedónes

text: Thrakomakedónes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Acharnéen kuntaan, jolloin se muuttui uuden kunnan kunnallisyksiköksi.


title: Fourou

text: Fourou on maalaiskunta ja sen keskuskylä Sikasson alueen Kadiolon piirissä Malissa. Se sijaitsee Banin yläjuoksulla 55 kilometriä Kadiolosta luoteeseen. Kunnassa on 41 500 ja keskuskylässä 9 400 asukasta (vuonna 2009, väestönlaskenta).


title: Fourou

text: Fouroun kunnan pinta-ala on 1 400 neliökilometriä. Se rajoittuu idässä Kadiolon piirin Loulounin, Kadiolon, Dioun ja Dioumaténén, etelässä Missénin, pohjoisessa Sikasson piirin Lobougoulan ja Kolondieban piirin Tionguin kuntiin sekä lounaassa Norsunluurannikkoon. Seutu kuuluu Sudanin vyöhykkeeseen. Vesistöjä ovat Bagoué- ja Banifingjoet.


title: Fourou

text: Kuntaan kuuluu 23 kylää. Asukkaat ovat etupäässä senufoja. Lisäksi on samoja, bambaroita ja fulbeja. Uskontoja ovat islam, kristinusko ja animismi.


title: Fourou

text: Seudun pääelinkeinot ovat maanviljely ja karjanhoito. Tärkeimmät viljelykasvit ovat puuvilla, maissi, hirssi ja durra. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan kalastusta, keräilyä, käsityöammatteja ja pienimuotoista kaupankäyntiä. Kunnassa toimii Syaman kultakaivos.


title: Tzoumérka (kunnallisyksikkö)

text: Tzoumérka (; myös "Tzumérka"; virallisesti Δημοτική Ενότητα Τζουμέρκων, "Dimotikí Enótita Tzoumérkon") on yksi Vóreia Tzoumérkan kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 756 (vuonna 2011).


title: Tzoumérka (kunnallisyksikkö)

text: Tzoumérkan kunnallisyksikkö, samoin kuin koko Vóreia Tzoumérkan kunta, on saanut nimensä osaksi sen alueella sijaitsevasta Athamaniká- eli Tzoumérka-vuorijonosta. Kunnallisyksikön suurimmat asutukset ovat Michalítsin ja Vaptistíksen kylät.


title: Tzoumérka (kunnallisyksikkö)

text: Tzoumérka oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Vóreia Tzoumérkan kunnaksi yhdessä Syrrákon, Kalaríteen, Katsanochórian, Matsoúkin, Prámantan ja Vathýpedon kanssa, jolloin se muuttui uuden kunnan kunnallisyksiköksi.


title: Tzoumérka (kunnallisyksikkö)

text: Tzoumérkan kunnallisyksikkö muodostuu seuraavista kyläyhdyskunnista ja asutuksista:


title: Varnávas

text: Varnávas () on Kreikan kylä sekä samanniminen Marathónaksen kunnan kunnallisyksikkö (Δημοτική Ενότητα Βαρνάβα, "Dimotikí Enótita Varnáva") ja entinen itsenäinen kyläkunta. Se sijaitsee Itä-Attikan alueyksikössä Attikan alueella. Koko kunnallisyksikön väkiluku on 2 081 ja varsinaisen Varnávaksen kylän väkiluku 1 326 (vuonna 2011).


title: Varnávas

text: Varnávaksen kylä sijaitsee Attikan koillisosassa linnuntietä noin 32 kilometriä koilliseen Ateenasta. Kylä on nimetty apostoli Barnabaan mukaan. Kylän lähellä on kaksi luostaria, Vapahtajan kirkastumisen luostari ("Moní Metamorfóseos Sotíros") ja Neitsyt Marian luostari ("Moní Panagías"). Varnávaksen kunnallisyksikkö käsittää Marathónaksen kunnan pohjoisosan.


title: Varnávas

text: Varnávas oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Marathónaksen kuntaan yhdessä Grammatikón ja Néa Mákrin kanssa, jolloin se muuttui uuden kunnan kunnallisyksiköksi.


title: Varnávas

text: Varnávaksen kunnallisyksikkö muodostuu seuraavista kylistä ja muista asutuksista:


title: Vasiliká

text: Vasiliká () on Kreikan kaupunki sekä samanniminen Thérmin kunnan kunnallisyksikkö (Δημοτική Ενότητα Βασιλικών, "Dimotikí Enótita Vasilikón") ja entinen itsenäinen kunta. Se sijaitsee Thessalonikin alueyksikössä Keski-Makedonian alueella. Koko kunnallisyksikön väkiluku on 9 911 ja varsinaisen Vasilikán kaupungin väkiluku 3 762 (vuonna 2011).


title: Vasiliká

text: Vasilikán kaupunki sijaitsee linnuntietä noin 25 kilometriä kaakkoon Thessalonikin keskustasta. Vasilikán kunnallisyksikkö käsittää Thérmin kunnan itäosan.


title: Vasiliká

text: Vasiliká oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thérmin kuntaan yhdessä Míkran kanssa, jolloin se muuttui uuden kunnan kunnallisyksiköksi.


title: Vasiliká

text: Vasilikán kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Vília

text: Vília (), aiemmin Eidyllía (Ειδυλλία), on Kreikan kylä sekä samanniminen Mándra-Eidyllían kunnan kunnallisyksikkö (Δημοτική Ενότητα Βιλίων, "Dimotikí Enótita Vilíon") ja entinen itsenäinen kunta. Se sijaitsee Länsi-Attikan alueyksikössä Attikan alueella. Koko kunnallisyksikön väkiluku on 1 753 ja varsinaisen Vílian kylän väkiluku 1 269 (vuonna 2011).


title: Vília

text: Vílian kylä sijaitsee linnuntietä noin 40 kilometriä luoteeseen Ateenan keskustasta. Se sijaitsee laaksossa, jonka pohjoispuolella ovat Kithairónas- ja Pástra-vuoret ja eteläpuolella Patéras-vuori. Kylä on rakennettu noin 600 metrin korkeuteen merenpinnasta. Vílian kunnallisyksikkö käsittää Mándra-Eidyllían kunnan länsiosan ja ulottuu Korintinlahden itäpään rannikolle saakka.


title: Vília

text: Vília oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mándra-Eidyllían kunnaksi yhdessä Erythréen, Mándran ja Oinóin kanssa, jolloin se muuttui uuden kunnan kunnallisyksiköksi.


title: Vília

text: Vílian kunnallisyksikkö muodostuu seuraavista kyläyhdyskunnista ja asutuksista:


title: Zefýri

text: Zefýri (; myös "Zefíri") on Kreikan kaupunki sekä samanniminen Fylín kunnan kunnallisyksikkö (Δημοτική Ενότητα Ζεφυρίου, "Dimotikí Enótita Zefyríou") ja entinen itsenäinen kunta. Se sijaitsee Länsi-Attikan alueyksikössä Attikan alueella. Kaupungin ja kunnallisyksikön väkiluku on 9 454 (vuonna 2011).


title: Zefýri

text: Zefýrin kaupunki sijaitsee linnuntietä noin 10 kilometriä pohjoiseen Ateenan keskustasta. Se on Ateenan esikaupunkeja, ja sen läpi kulkevat A6-valtatie eli Attikan valtatie sekä Aerodrómio–Kiáto-rautatie.


title: Zefýri

text: Zefýri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Fylín kuntaan yhdessä Áno Liósian kanssa, jolloin se muuttui uuden kunnan kunnallisyksiköksi.


Hiipivä tiikeri, piilotettu lohikäärme: Kohtalon miekka ("Crouching Tiger, Hidden Dragon: Sword of Destiny") on Yuen Woo-pingin ohjaama yhdysvaltalais-kiinalainen kung fu -elokuva, joka sai ensi-iltansa helmikuussa 2016. Elokuva pohjautuu Wang Du Lun "Iron Knight, Silver Vase" -romaaniin ja on jatkoa vuonna 2000 julkaistulle "Hiipivä tiikeri, piilotettu lohikäärme" -elokuvalle.


title: Tortolì

text:
Tortolì on kaupunki Sardinian saarella olevassa Nuoron maakunnassa. Se sijaitsee saaren itärannikolla. Kaupungissa on noin 11 000 asukasta.
Kunnan kylistä Arbatax on suosittu matkailukohde, jossa on useita uimarantoja ja huvipursisatama. Tortolìssa on kaksi rannikon puolustamiseen rakennettua tornia: 1500-luvulta peräisin oleva "Torre di San Miguel" Arbataxin sataman läheisyydessä sekä "Torre di San Gemiliano".


title: Armo

text: Armo on laaja käsite joka viittaa esimerkiksi anteeksiantoon ja hyväntahtoisuuteen monissa eettisissä, laillisissa, uskonnollisissa ja sosiaalisissa asiayhteyksissä.


title: Armo

text: Armo voi viitata myötätuntoiseen käytökseen joko jonkinlaisessa voimasuhteessa ylemmän tahon osalta voimankäytön kohdetta kohtaan (esimerkiksi tuomarin ollessa armelias syytettyä kohtaan) tai jonkin humanitaarisen kolmannen tahon osalta.


title: Armo

text: Armo on myös suomalainen miehen etunimi, kuten esimerkiksi päätoimittaja ja kirkkoneuvos Armo Nokkalalla (1908–1962).


title: Armo

text: Armeliaisuus on useissa uskonnoissa jumalan piirre tai hyve kyseisiin uskontoihin liittyvissä eettisissä järjestelmissä.


title: Didanu

text: Didanu oli varhainen hallitsija Assyrian valtakunnan alkuvaiheessa. Hänet on listattu ykdeksäntenä joukossa ”seitsemäntoista kuningasta, jotka asuivat teltoissa” Mesopotamian Chroniclessa. Didanua edelsi Harsu , ja häntä seurasi Hana. Tällä hetkellä ei ole muuta tietoa Didanun hallituskaudesta.


title: Hana (kuningas)

text: Hana oli varhainen hallitsija Assyrian valtakunnan alkuvaiheessa. Hänet on listattu kymmenentenä joukossa ”seitsemäntoista kuningasta, jotka asuivat teltoissa” Mesopotamian Chroniclessa. Hanaa edelsi Didanu, ja häntä seurasi Zuabu. Tällä hetkellä ei ole muuta tietoa Hanan hallituskaudesta.


title: Zuabu

text: Zuabu oli varhainen hallitsija Assyrian valtakunnan alkuvaiheessa. Hänet on listattu yhdentenätoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Zuabua edelsi Hana , ja häntä seurasi Nuabu. Tällä hetkellä ei ole muuta tietoa Zuabun hallituskaudesta.


title: Kele

text: Kele voi tarkoittaa seuraavia:


title: Nuabu

text: Nuabu oli varhainen hallitsija Assyrian valtakunnan alkuvaiheessa. Hänet on listattu kahdentenatoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Nuabua edelsi Zuabu, ja häntä seurasi Abazu. Tällä hetkellä ei ole muuta tietoa Nuabun hallituskaudesta.


title: Abazu

text: Abazu oli hallitsija Assyrian valtakunnan alkuvaiheessa. Hän on yksi niistä ”seitsemästätoista kuninkaasta, jotka asuivat teltoissa”. Mesopotamian kronikoiden mukaan Abazua edelsi Nuabu, ja häntä seurasi Belu. Abazun hallituskaudesta ei ole juuri mitään tietoa.


title: Tuli kulje kanssani

text: Tuli kulje kanssani on hardcore punk -yhtye Abduktion esikoisalbumi, joka julkaistiin toukokuussa 2005 levymerkillä Fullsteam Records. Albumin nimi on viittaus vuonna 1992 julkaistuun yhdysvaltalaiseen elokuvaan "Twin Peaks – Tuli kulje kanssani".


title: Tuli kulje kanssani

text: Albumi sai erinomaisen vastaanoton. Soundin Ville Sorvali antoi albumille täydet viisi tähteä. Hän sanoi suoraviivaisen ja vihanpurkauksia suoltavan paahdon olevan varsin kaukana perinteisestä suomalaisesta hardcore-musiikista, jonka ennalta-arvaamattomuus ja luovuus antavat sille tarttumapintaa ja tekevät siitä mielenkiintoisen teoksen. Dome.fi -sivuston Arttu Tolonen kehui suomen kielen käyttöä. Hän piti albumia alkuun yksioikoisena, mutta totesi kappaleiden muodostuvan ajan kanssa omiksi yksilöikseen. Imperiumin Jani Leppänen piti albumia lähestymistavasta riippuen piristävänä tai vaihtoehtoisesti masentavana kokonaisuutena lukuisine koukkuineen, joka ei sisällä yhtäkään huonoa kappaletta. Desibelin Ilkka Valpasvuo piti positiivisena muutoksen solisti Mikko Suikkasen ulosannin selkeytymistä aikaisempaan tuotantoon verrattuna, ja piti albumia omalla sarallaan vakuuttavana teoksena sekä edeltävää tuotantoakin tiukempana tuotoksena.


title: Tuli kulje kanssani

text: Kaikki kappaleet säveltänyt Jukka Laajakallio sekä sanoittanut Mikko Suikkanen.


title: Belu

text: Belu oli varhainen hallitsija Assyrian valtakunnan alkuvaiheessa. Hänet on listattu neljäntenätoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Belua edelsi Abazu , ja häntä seurasi Azarah. Tällä hetkellä ei ole muuta tietoa Belun hallituskaudesta.


title: Azarah

text: Azarah oli varhainen hallitsija Assyrian valtakunnan alkuvaiheessa. Hänet on listattu viidentenätoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Azarahia edelsi Belu, ja häntä seurasi Ushpia. Tällä hetkellä ei ole muuta tietoa Azarahin hallituskaudesta.


title: Bafatá

text: Bafatá on kaupunki sekä osa-alue eli sektori Guinea-Bissaussa. Se sijaitsee Gebajokeen laskevan Colufen suussa 140 kilometriä Bissausta itään. Kaupunki on Bafatán alueen hallinnollinen keskus. Kaupungissa on 28 298 ja osa-alueella 68 956 asukasta (vuonna 2009, väestönlaskenta). Osa-alueen pinta-ala on 837,0 neliökilometriä.


title: Bafatá

text: Bafatá oli pieni kylä vuoteen 1907 saakka, jolloin Portugalin siirtomaavallan edustaja siirtyi sinne Gebasta. Bafatá sai kaupungin statuksen vuonna 1917.


title: Bafatá

text: Nykyään Bafatá on Guinea-Bissaun toiseksi suurin kaupunki. Sen asukkaat ovat etupäässä fulbeja ja mandinkoja. Kaupunki on huomattava kaupan ja käsityöammattien keskus. Sen tärkein teollisuuslaitos on tiili- ja kattotiilitehdas. Bafatán kautta kulkee maantie Guineaan.


title: When the Shit Hits the Man

text: When the Shit Hits the Man on hardcore punk -yhtye Hero Dishonestin neljäs studioalbumi. Se julkaistiin 10. lokakuuta 2006 levymerkillä Combat Rock Industry.


title: When the Shit Hits the Man

text: Albumi sai hyvän vastaanoton. Imperiumin Tuomas Valtanen sanoi yhtyeen ”rääkkäävän soittimia” vimmatulla energialla, ja kutsui albumia kivenkovaksi ja aidoksi hardcore punkiksi, joka on sopivan kieli poskessa tehty. Hän luki itse yhtyeen kotimaisen hardcoren parhaimmistoon, vaikka myönsikin, ettei albumia jaksa kuunnella kertaa enempää. Niin ikään Soundin Ville Pirinen totesi albumin sopivan lähtökohtaisesti vain tyylilajista valmiiksi pitäville, sekä kehui teoksen huumorilla höystettyä meininkiä vaihtoehtona totiselle paahtamiselle. Desibelin Tuomas Tiainen piti albumia otteessaan pitävänä tuotoksena. Hän kuvaili luovasti sävelletyksi, terävästi sanoitetuksi, lähes täydelliseksi tiukkatempoiseksi levyksi. Lammaszinen Tuomas Koskinen kutsui albumia nerokkaaksi, hauskaksi ja viihdyttäväksi, sekä piti sitä vuoden parhaana kotimaisena hardcore punk -julkaisuna.


title: When the Shit Hits the Man

text: Kaikki kappaleet säveltänyt ja sanoittanut Hero Dishonest, paitsi kappale 9 Deep Wound.


title: Pahsimeroi

text: Pahsimeroijoki on noin 95 kilometriä (59 mailia) pitkä joki Yhdysvalloissa Idahon osavaltiossa. Se saa alkunsa osavaltion keskiosien vuoristoissa ja on Salmonjoen sivujoki. Salmon on edelleen Snake- ja Columbiajokien sivujoki.


title: Pahsimeroi

text: Joen valuma-alue on noin 2 142 km ja keskimääräinen virtaama ennen Salmonjokeen yhtymistä, on ollut 6,5 m/s vuosina 1910–2005. Suurin mitattu virtaama on 20,1 m/s (4. kesäkuuta 1986) ja pienin 2,5 m/s (6–8. heinäkuuta 1989).


title: Pahsimeroi

text: Joki saa alkunsa 2 355 metrin korkeudessa Borah Peakin, Idahon korkeimman vuoren, itäpuolella Lost River Range -vuoristossa Custerin piirikunnan itäosassa. Aluksi joki virtaa pohjoiseen ja koilliseen noin 20 kilometriä, minkä jälkeen se virtaa luoteeseen yhtyäkseen Salmonjokeen Ellisin lähellä. Viimeiset noin 30 kilometriä joki kulkee Custerin ja Lemhin piirikunnan välistä rajaa. Joen laskiessa Salmonjokeen sen korkeus merenpinnasta on 1 412 metriä.


title: Pahsimeroi

text: Joki kulkee Lost River- ja Lemhivuoristojen välisessä laaksossa, ja sitä ruokkivat vuoristopurot katoavat laakson soraan ja virtaavat jokeen pääasiassa maanalaisena virtauksena.


title: Pahsimeroi

text: Vuoden 1990 jälkeen tehdyissä tutkimuksissa joessa on havaittu seuraavia kaloja:


title: 24K (korealainen yhtye)

text: 24K () on Choeun Entertainment -levy-yhtiön vuonna 2012 muodostama poikaryhmä/yhtye. Ryhmä koostuu tällä hetkellä seitsemästä jäsenestä. 24K debytoi 6. syyskuuta, 2012 kappaleella "Hurry Up".


title: 24K (korealainen yhtye)

text: Ennen koko ryhmän debyyttiä, akustistapoppia soittanut sub-unit 4K debytoi. 4K:n jäseniä olivat vokalistit Cory, Seokjune, Kisu, ja Sungoh. He julkaisivat "Rocking Girl:n" kesäkuussa 2012. Ryhmään lisättiin kaksi uutta jäsentä: Daeil ja Byungho, jonka jälkeen 24K julkaisi ensimmäisen mini-albuminsa "Hurry Up:n" ja kyseisen albumin nimikkokappaleen 6. syyskuuta. 16. tammikuuta seuraavana vuonna, 24K aloitti ylimääräiset promootiot kappaleellaan "Secret Love".


title: 24K (korealainen yhtye)

text: 24K julkaisi toisen mini-albuminsa "U R So Cute:n" 1. elokuuta, 2013. Kappale söpöllä konseptilla, ripauksella "hard rock soundista kitaraa" sekoitettuna "Eurooppalaiseen house biittiin."


title: 24K (korealainen yhtye)

text: Daeil osallistui Mnet:in TV-ohjelmaan (Dancing 9, 2. kausi.)


title: 24K (korealainen yhtye)

text: 24K palasi 2-vuoden tauon jälkeen digitaalisen sinkkunsa, "Hey You:n" kanssa. Lisäksi yhtye oli saanut kaksi uutta jäsentä Byunghon ja Seokjunen lähdettyä: Huin ja Jinhongin.


title: 24K (korealainen yhtye)

text: 1. lokakuuta 2015, 24K teki paluun heidän kolmannen minialbuminsa "Super Fly:n "kanssa.


title: 24K (korealainen yhtye)

text: 24K piti ensimmäisen konserttinsa Euroopassa yhteistyönä +Socialin kanssa Puolassa, Varsovassa 23. tammikuuta 2016 Progresja Music Zone:ssa ilman Sungohia. Heillä oli myös showcase Malesiassa 22-24. huhtikuuta New Pro Starin tukemana. Sungoh ja Daeil olivat kuitenkin poissa tuntemattomista syistä kyseisessä showcasessa. 1. elokuuta, Choeun Entertainment julkaisi virallisen lausunnon siitä, että Daeil jättäisi 24K:n lopullisesti ja Sungoh jäisi tauolle; Sungoh sai lääketieteellistä hoitoa hänen sijoiltaan menneen olkapäänsä takia ja Daeil oli päättänyt jättää ryhmän henkilökohtaisten syiden takia. Daeil teki kuitenkin pian tämän jälkeen soolodebyyttinsä nimellä "Big One". Lausunto paljasti myös, että ryhmään lisättäisiin kaksi uutta jäsentä: Changsun ja Hongseob, jotta 24K säilyisi edelleen seitsemän hengen ryhmänä. 24K julkaisi digitaalisen singlensä, joka kantoi nimeä "Still 24K" 11. elokuuta 2016.


title: 24K (korealainen yhtye)

text: 21. lokakuuta, 24K palasi heidän ensimmäisen kokopitkän albuminsa "The Real One":n kanssa, joka sisälsi aiemmin julkaistut singlet "Secret Love", "Hey You", "Super Fly", "Still 24K" ja title songin "Bingo." Albumi ja sen promootiot maksettiin Makestar -ryhmärahoitussivun kautta, jossa fanit saivat ostaa mm. nimmaroituja levyjä ja muuta virallista fanitavaraa. 24K:n ensimmäinen Makestar -projektin avulla 24K sai kerättyä yhteensä $23,176.15, mikä oli 258% heidän tavoitesummastaan.


title: 24K (korealainen yhtye)

text: 24K aloitti heidän ensimmäisen Euroopan kiertueensa 3. tammikuuta 2017 Milanossa, Italiassa, josta kiertue jatkui Helsinkiin (Suomi), Lontooseen (Iso-Britannia), Varsovaan (Puola), Lissaboniin (Portugal), Kölniin (Saksa), Bukarestiin (Romania). Kiertue päättyi 15 tammikuuta, 2017 Pariisissa, Ranskassa järjestettyyn konserttiin. Maaliskuun lopulla 2017 ilmoitettiin, että 24K järjestäisi vielä ns. encore-kiertueen, joka vierailisi vielä kolmessa maassa suuren kysynnän vuoksi. Encore-kiertue alkoi 5. huhtikuuta 2017 Tukholmassa (Ruotsi) ja jatkoi vielä Madridiin (Espanja). Encore-kiertue päättyi 9. huhtikuuta 2017 Amsterdamiin (Alankomaat). Euroopan pääkiertueesta vastasi Kinetic Vibe yhteistyössä Kanzen Musicin ja Kompas Eventsin kanssa. Encore-kiertue taas oli kokonaan Kinetic Viben vastuulla.


title: 24K (korealainen yhtye)

text: Debytoidessaan 24K yhdisteli useita eri genrejä musiikissaan. EP "Hurry Up "oli yhdistelmä poppia, trancea, dubstepia, ja Industrialia. "U R So Cute:en", ryhmä oli sisällyttänyt elementtejä hip hopista ja elektronisesta tanssimusiikista.


title: 24K (korealainen yhtye)

text: Cory on ilmaissut ihailevansa hip hop-tuottaja Dr. Dre:ta ja Teddy Parkia.


title: Suomen Psykiatriyhdistys

text: Suomen Psykiatriyhdistys on suomalainen järjestö, jonka tarkoituksena on edistää psykiatrian tieteellisen ja ammatillisen toiminnan edellytyksiä sekä mielenterveystyötä. Tarkoituksensa toteuttamiseksi yhdistys järjestää kokouksia ja koulutusta, osallistuu kansainväliseen psykiatrian alan toimintaan, toimittaa julkaisuja, myöntää apurahoja, tekee aloitteita ja esityksiä sekä antaa asiantuntijalausuntoja.Yhdistyksen jäseneksi voidaan hyväksyä jokainen Suomessa laillistettu lääkäri, jonka toimiala vastaa yhdistyksen tarkoitusta. Suomen Psykiatriyhdistyksen toimitilat sijaitsevat Helsingissä.


title: Suomen Psykiatriyhdistys

text: Yhdistyksen tehtävät:


title: WPA

text: WPA voi tarkoittaa seuraavia:


title: Pleasure/Disgust

text: Pleasure/Disgust on hardcore punk -yhtye Hero Dishonestin esikoisalbumi, joka julkaistiin 4. huhtikuuta 2001 levymerkillä If Society.


title: Pleasure/Disgust

text: Lammaszinen Jouni Parkku piti albumia kelvollisena, vaikka kuvailikin äänimaailmaa puiseksi ja tasapaksuksi.


title: Kuu-ukko

text: Kuu-ukko on tavanomainen nimitys ihmisen kasvoja muistuttavalle pareidoliselle hahmolle, joka Kuun pinnassa Maasta, varsinkin pohjoispuoliskolta täydenkuun aikana on helposti nähtävissä. Paitsi ihmisen kasvoja, saatetaan Kuun pinnassa hahmottaa myös ihminen kokonaisuudessaan tai jokin eläin, esimerkiksi jänis. Kuussa näkyviin hahmoihin liittyy useissa kulttureissa myös kansanperinnettä, myyttejä tai legendoja. Todellisuudessa hahmot muodostuvat Kuun pinnan laajoista tummista alueista, niin sanotuista Kuun meristä, joita ympäröivät vaaleammat ylänköalueet.


title: Kuu-ukko

text: Vaikka Kuusta on aina sama puoli kääntyneenä kohti Maata, eri leveyspiireiltä ja samaltakin paikkakunnalta eri aikoina se nähdään eri asennossa, jolloin siinä näkyvät kuviotkin näkyvät eri tavoin kallistuineina. Esimerkiksi päiväntasaajan seuduilta katsottuna se saattaa kulkea jopa taivaan korkeimman kohdan eli zeniitin kautta tai ainakin hyvin läheltä sitä, jolloin sen laskeutuessa se näyttää olevan suorastaan ylösalaisin verrattuna siihen, miltä se näytti noustessaan. Tämän vuoksi Kuussa näkyvät hahmotkaan eivät ole samat kaikkialla maapallolla.


title: Kuu-ukko

text:
Laajalti pohjoisella pallonpuoliskolla Kuu-ukko hahmotetaan tavallisimmin niin, että sen silminä ovat Sateiden meri (Mare Imbrium) ja Tyyneyden meri (Mare Serenitatis), nenänä Kuumuuden lahti Sinus Aestuum, ja avoimen suun muodostavat Myrskyjen valtameri (Oceanus Procellarum) ja Pilvien meri (Mare Nubium). Tällä tavoin se on Kuun noustessa hahmotettavissa vielä trooppisillakin leveysasteilla päiväntasaajan molemmin puolin, mutta siitä etelään mentäessä yhä lyhyemmän aikaa, etelänavalta katsottuna ei lainkaan.
Länsimaisessa kuvataiteessa täysikuu on usein ja totunnaisesti esitetty hyvin yksinkertaisena ihmiskasvoja esittävänä kuviona, Kuu-ukon kasvoina. Myös kasvava puolikuu on usein kuvattu ihmisen profiilikuvana, vaikkei sellainen juuri muistutakaan Kuuta sellaisena kuin miltä se kyseisessä vaiheessa näyttää. Samaan tapaan on Kuu eri vaiheissaan kuvattu myös almanakoissa vanhastaan käytetyissä Kuun vaiheiden merkeissä.


title: Kuu-ukko

text: "Kuu-ukolla" voidaan tarkoittaa myös mytologista olentoa, jonka sanotaan asuvan Kuussa tai sen pinnalla mutta jota ei välttämättä yhdistetä Kuussa havaittaviin kasvonpiirteisiin. Sellainen on esimerkiksi kiinalaisen mytologian Yue Lao.


title: Kuu-ukko

text: Kuussa on nähty muitakin hahmoja, jotka kuitenkin käsittävät vain osan Kuun näkyvästä pinnata. Erään vanhan perinteen mukaan on Kuun itäpuoliskolla nähty risukuormaa selässään kantava mies, seuranaan mahdollisesti pieni koira. Tällöin miehen "pään" ja "vartalon" muodostavat Rauhallisuuden ja Tyyneyden meret (Mare Tranquillitatis ja Mare Serenitatis), jalat ovat Nektarinmeri (Mare Nectaris) ja Hedelmällisyyden meri (Mare Fecunditatis), kun taas risukuorman muodostavat hahmon toisella puolella Höyryjen meri (Mare Vaporum) ja Kuumuuden lahti (Sinus Aestuum), toisella puolella taas Kuoleman järvi (Lacus Mortus) ja Unien järvi (Lacus Somniorum) Koiraa esittää tällöin Vaarojen meri (Mare Crisium).


title: Kuu-ukko

text: Kuun Maahan näkyvän puolen keskiosassa on myös voitu nähdä naisen profiilikuva. Tällöin pään muodostavat kuitenkin Kuun vaaleat alueet, kun taas hiukset koostuvat Kuun tummista "meristä". Naisen suuna on Sinus Medii ja silmänä Höyryjen meri (Mare Vaporum, kun taas naisen päälaella olevat tummat hiukset muodostavat Tyyneyden (Mare Serenitatis), Rauhallisuuden (Mare Tranquillitatis), Nektarin (Mare Nectaris) ja Hedelmällisyyden meri (Mare Fecunditatis) yhdessä.


title: Kuu-ukko

text:
Täydenkuun aikana Kuussa voidaan nähdä myös jänis, joka onkin perinteinen tulkinta varsinkin Itä-Aasiassa. Tällöin jäniksen eri ruumiinosia vastaavat seuraavat Kuun meret:
Jäniksellä voidaan nähdä myös säkki sylissä; se on Sateiden meri (Mare Imbrium).


title: Kuu-ukko

text: On olemassa monia myyttisiä selityksiä sille, miten Kuu-ukko ja kuun kasvonpiirteet ovat saaneet alkunsa.


title: Kuu-ukko

text: Euroopassa on vanhoista ajoista saakka tunnettu tarinoita, joiden mukaan mies olisi jonkin rikoksen vuoksi kirottuna karkotettu kuuhun. Erään kristillisen perimätiedon mukaan hänet olisi tavoitettu keräämässä risuja sapattina, ja sen vuoksi Jumala olisi Neljännessä Mooseksen kirjassa olevien määräysten mukaisesti tuominnut hänet kivitettäväksi., Eräissä germaanisissa kulttuureissa hänen uskottiin varastaneen osan naapurinsa pensasaidasta korjatakseen omansa. Erään roomalaisen legendan mukaan kyseessä olisi lammasvaras.


title: Kuu-ukko

text: Erään keskiaikaisen kristillisen tarinan mukaan kyseessä olisi Kain, kulkija ja pakolainen, joka tuomittiin ikiajoiksi kiertämään Maata. Tähän viitataan muun muassa Danten teoksessa "Jumalainen näytelmä" (), ensin Helvetti-osuuden 20. laulussa ja uudelleen Paratiisi-osuuden 2. laulussa.


title: Kuu-ukko

text: Talmudissa esiintyy myös perimätieto, jonka mukaan Jaakobin kasvonpiirteet olisi kaiverrettu Kuuhun, vaikka Raamatussa ei missään niin kerrota.


title: Kuu-ukko

text: Skandinaavisessa mytologiassa Máni on Kuun personifikaatio, joka kulkee taivaan halki hevosten vetämillä vaunuolla. Häntä jahtaa jatkuvasti Suuri Susi Hati, joka ottaa hänet kiinni ragnarökin tullessa. Nimi "Máni" tarkoittaa yksinkertaisesti Kuuta.


title: Kuu-ukko

text: Kiinalaisen mytologian Chang'e-jumalatar ajautui Kuuhun nautittuaan epäviisaasti kaksinkertaisen annoksen kuolemattomuusjuomaa. Häntä seuraa pieni joukko Kuun jäniksiä.


title: Kuu-ukko

text: Haidojen mytologian mukaan Kuussa on risuja keräävä poika. Pojan isä oli sanonut hänelle, että yöllä tulisi kirkas kuutamo, joka tekisi tehtävän mahdollisesti. Kun poika ei suostunut suorittamaan tehtäväänsä, hän valitti ja nauroi kuulle. Rangaistukseksi epäkunnioittavasta käytöksestään poika otettiin pois maasta ja vangittiin kuuhun.


title: Kuu-ukko

text: Kuu-ukko ja muut kuussa nähdyt hahmot ovat eri puolilla maailmaa antaneet aiheita myös moniin lastenloruihin.


title: Kuu-ukko

text: Kuu-ukko ja muut Kuussa nähdyt hahmot koostuvat niin sanotuista Kuun meristä. Kun Kuussa nähtyjä pareidolisia hahmoja on useita, eri hahmot koostuvat eri meristä. Kuun laajoja tasaisia alueita sanotaan "meriksi" (, monikossa "maria"}}), koska entisaikaan tähtitieteilijät uskoivat niiden olevan laajoja vesialueita. Nykyisin kuitenkin tiedetään, ettei niissä ole vettä, vaan ne ovat suuria basaltin peittämiä alueita, jotka ovat syntyneet, kun suureen törmäyskraatteriin on Kuun sisältä tihkunut laavaa, joka sen jälkeen on jähmettynyt.


title: Kuu-ukko

text:
Kuusta on aina sama puoli kääntyneenä Maata kohti, ja sillä puolella luonnollisesti ovat kaikki ne meret, joista kuu-ukon kasvonpiirteet muodostuvat.
Kuun pyörimisliike on vuorovesilukkiutunut. Niiden gravitaatiovoimien vuoksi, jotka kuun soikea muoto saa aikaan, sen pyörimisliike on hidastunut niin pitkälle, että se pyörähtää akselinsa ympäri enää vain kerran tarkalleen samassa ajassa, jossa se kiertää Maan ympäri. Tämän vuoksi Kuusta on aina sama puoli kääntyneenä Maata kohti, ja tällä puolella luonnollisesti ovat myös kaikki ne meret, joista "kuu-ukon" kasvonpiirteet muodostuvat.


title: Yvonne Elliman

text: Yvonne Marianne Elliman (s. 29. joulukuuta 1951) on yhdysvaltalainen laulaja, joka esiintyi neljä vuotta Jesus Christ Superstar -oopperan ensimmäisessä kokoonpanossa. Hän kirjoitti useita hittikappaleita 1970-luvulla ja hänen kappaleensa ”If I Can’t Have You” sijoittui 1. sijalle Yhdysvalloissa. Kyseinen kappale oli myös vuoden 1977 elokuvan "Saturday Night Fever – lauantai-illan huumaa" soundtrackissa. Pitkän 1980- ja -90-luvuilla pitämänsä tauon jälkeen Elliman teki comeback-albumin vuonna 2004, jatkaen musiikillista uraansa vielä 2010-luvullakin.


title: Patrik Carlsson

text: Patrik Karl Gunnar Carlsson (s. 3. marraskuuta 1987 Kungälv, Ruotsi) on ruotsalainen jääkiekkoilija, joka pelaa kotimaassaan SHL-joukkue Frölunda HC:ssä. Hän on pelipaikaltaan keskushyökkääjä, mutta osaa pelata myös laidassa. Elite Prospects -sivuston Erik K. Pirin mukaan Carlsson on älykäs hyökkääjä, joka osaa pelata monipuolisesti eri hyökkääjän rooleja. Pirin mukaan hän on nopea hyökkääjä, jolla on myös korkea lähtönopeus. Carlsson hoitaa sentterinä pelatessaan myös vastuunsa puolustuspäässä. Pirin mukaan hän on enemmän syöttäjä kuin maalintekijä ja voisi laukoa enemmän.


title: Patrik Carlsson

text: Carlsson on Kungävls IK:n kasvatti. Hän siirtyi juniorina sittemmin Frölunda HC:hen. Carlsson voitti seurassa J18 Allsvenskanin mestaruuden vuosina 2004 ja 2005. Kauden 2004–2005 päätteeksi hän voitti myös J20 SuperElitin mestaruuden. Kaudella 2005–2006 Carlsson oli Frölundan J20-junioreiden kolmanneksi paras maalintekijä ja neljänneksi paras pistemies tehoilla 18+14=32. Hän jakoi koko SuperElitin pudotuspelien maalipörssin voiton joukkuetoverinsa Viktor Stålbergin kanssa kuudella osumallaan. Carlsson voitti kauden päätteeksi SuperElitin hopeaa. Hän debytoi samalla kaudella myös Frölundan Elitserien-joukkueessa, jossa Carlsson pelasi 12 runkosarja-, viisi playoff- ja kaksi Euroopan seurajoukkueiden mestaruusturnauksen ottelua tehopistein 2+3=5. Hän voitti kauden päätteeksi Elitserien-hopeaa.


title: Patrik Carlsson

text: Toukokuussa 2006 Carlsson teki Frölundan kanssa vuoden mittaisen Elitserien-sopimuksen. Hän pelasi joukkueessa kaudella 2006–2007 16 runkosarjaottelua ilman tehopisteitä. Carlsson pelasi miesten pelejä myös 15 ottelun verran lainalla HockeyAllsvenskan-joukkue Växjö Lakers HC:n. Kevätkautensa hän vietti lähinnä Frölundan J20-junioreissa, jossa Carlsson voitti kauden päätteeksi J20 SuperElitin mestaruuden. Kaudeksi 2007–2008 hän siirtyi kaksivuotisella sopimuksella Lakersin Allsvenskan-joukkueeseen. Toisella sopimuskaudellaan 2008–2009 Carlsson oli Kvalserienissä joukkueen paras pistemies ja syöttäjä tehoilla 2+7=9. Lakers jäi kuitenkin Kvalserienin päätteeksi ilman sarjanousua. Kaudeksi 2009–2010 hän siirtyi jatkamaan Allsvenskan-uraansa kaksivuotisella sopimuksella Leksands IF:n riveihin. Carlsson oli joukkueen neljänneksi paras pistemies tehoilla 10+24=34. Leksand eteni aina Kvalserieniin saakka, mutta jäi kuitenkin ilman sarjanousua.


title: Patrik Carlsson

text: Carlsson ei pelannut Leksandissa enää toista sopimuskauttaan, vaan siirtyi kaudeksi 2010–2011 kaksivuotisella sopimuksella Elitserien-joukkue Södertälje SK:hon. Hänen ensimmäinen kokonainen Elitserien-kautensa toi 54 runkosarjaottelussa tehot 10+16=26 ja kymmenessä Kvalserien-ottelussa tehot 1+3=4. Södertälje putosi kauden päätteeksi Allsvenskaniin. Carlsson jätti joukkueen kauden jälkeen ja teki vuoden mittaisen sopimuksen HV71:n Elitserien-joukkueen kanssa kaudeksi 2011–2012. Södertälje kritisoi ennen siirtoa Carlssonia ja hänen agenttiaan ankarasti omalla kotisivullaan. Seuran mukaan Carlssonin sopimus HV71:n kanssa rikkoi hänen Södertäljen kanssa tekemänsä sopimuksen käytäntöä. Lopulta Carlssonin ja Södertäljen sopimuskiista ratkesi elokuussa 2011 kurinpitolautakunnan päätöksellä ja myös Ruotsin jääkiekkoliitto hyväksyi siirron.


title: Patrik Carlsson

text: Kaudella 2012–2013 Carlsson oli pudotuspeleissä HV71:n paras maalintekijä Johan Lindströmin kanssa kolmella osumallaan. Helmikuussa 2013 hän teki joukkueen kanssa kaksivuotisen jatkosopimuksen. Kaudella 2013–2014 Carlsson teki Ruotsin pääsarjatason yhden kauden piste-ennätyksensä tehoilla 15+12=27, joilla hän jakoi HV71:n sisäisen maalipörssin voiton William Karlssonin kanssa ja sisäisen pistepörssin neljännen sijan Erik Christensenin kanssa. Kaudeksi 2015–2016 Carlsson siirtyi kaksivuotisella sopimuksella Frölunda HC:hen. Hän voitti sekä Ruotsin-mestaruuden että Mestarien liigan mestaruuden. Kaudella 2016–2017 Carlsson voitti Frölundan sisäisen tehotilaston lukemalla +19. Hän voitti taas CHL:n mestaruuden.


title: Patrik Carlsson

text: Kaudeksi 2017–2018 Carlsson siirtyi vuoden mittaisella sopimuksella SM-liigajoukkue Helsingin IFK:hon. 3. lokakuuta 2017 hän onnistui tekemään kypärätempun CHL-ottelussa vieraissa puolalaista Cracovia Krakówia vastaan. Carlssonin ensimmäinen osuma syntyi alivoimalla ja kolmas osuma ylivoimalla. Hän sai HIFK:n 0-6-voittoon päättyneessä ottelussa myös syöttöpisteen Niklas Nordgrenin tekemään maaliin. Carlsson oli lopulta CHL:ssä HIFK:n paras maalintekijä viidellä osumallaan. SM-liigan pudotuspeleissä hän oli joukkueen paras maalintekijä sekä jakoi sisäisen pistepörssin voiton Jarkko Malisen ja Juha-Pekka Haatajan kanssa tehoilla 5+5=10. Viidennessä puolivälieräottelussa 28. maaliskuuta 2018 vieraissa JYPiä vastaan Carlsson onnistui tekemään neljä maalia ja hän sai myös syöttöpisteen oltuaan kakkossyöttäjänä Joonas Raskin maaliin. Carlssonin neljäs osuma ratkaisi HIFK:lle 6-7-voiton ensimmäisessä jatkoerässä ajassa 79.46 ja vei joukkueen ottelusarjassa 3-2-johtoon. HIFK eteni välieriin lopulta otteluvoitoin 4-2. Kimmo Salminen valitsi Carlssonin ottelun Alumnien tähtien ykköstähdeksi. Hän voitti kauden päätteeksi SM-pronssia.


title: Patrik Carlsson

text: Carlsson palasi kaudeksi 2018–2019 kotimaahansa ja Frölunda HC:n riveihin kolmivuotisella sopimuksella.


title: Patrik Carlsson

text: Carlsson on pelannut Ruotsin A-maajoukkueessa 12 ottelua tehden yhden syöttöpisteen. Hän teki A-maajoukkuedebyyttinsä Euro Hockey Challengessa 3. huhtikuuta 2013 Oskarshamnissa Slovakiaa vastaan. Carlsson on pelannut myös 11 nuorten ja viisi poikien maaottelua.


title: Midnight Star

text: Midnight Star on yhdysvaltalainen yhtye, joka levytti useita hittejä 1980-luvulla.


title: J. J. Fad

text: J. J. Fad (tunnettu myös nimellä Original J. J. Fad) on yhdysvaltalainen hip hop -yhtye Rialtosta, Kaliforniasta. Yhtyeen kaikki jäsenet ovat naisia. Nimi on akronyymi J. J. Fadin alkuperäisten jäsenien nimistä: Juana, Juanita, Fatima, Anna ja Dania. Tosin yhtyeen muuttaessa kokoonpanoansa myös nimen merkitys muuttui: nykyään se tarkoittaa jäsenien mukaan ”Just, Jammin’, Fresh and Def.” J. J. Fadin kappale ”Supersonic”, jonka N.W.A-yhtyeeseen kuuluva Arabian Prince tuotti, oli R&B-listan 30 parhaimman joukossa ja myi kultaa.


title: Naucalpan

text: Naucalpan, viralliselta nimeltään Naucalpan de Juárez on Meksikon kaupunki, joka sijaitsee aivan Méxicosta koilliseen. Nimi tulee nahuatlinkielisestä sanasta, joka tarkoittaa ”neljän naapuruston (tai neljän talon) sijaintia”.


title: Boulevard des airs

text: Boulevard des airs on ranskalainen rockyhtye, joka perustettiin vuonna 2004.


title: Ibeyi

text: Ibeyi on kuubalaistaustainen ranskalainen duo, joka koostuu kaksoissisarista Lisa-Kaindé Diazista ja Naomi Diazista. Duo laulaa englanniksi, espanjaksi, jorubaksi ja ranskaksi. Joruba on nigerialainen kieli, jota sisarusten esi-isät puhuivat ennen joutumista espanjalaisten orjiksi Kuubaan 1700-luvulla. Lisa laulaa Naomin soittaessa perinteisiä perulais-kuubalaisia lyömäsoittimia cajonia ja batáa. Lisa soittaa myös pianoa.


title: Ibeyi

text: Joruban kielellä yhtyeen nimi ”Ibeyi” (Ìbejì) tarkoittaa kaksosia.


title: Ibeyi

text: Duon musiikissa on vaikutteita niin jorubalaisesta, ranskalaisesta kuin afrokuubalaisesta musiikista, johon he lisäävät rytmikästä jazzmusiikkia ja perinteisillä soittimilla tehtyjä sampleja.


title: Pío García-Escudero

text: Pío García-Escudero Márquez, Badaránin 4. kreivi, (s. 28. lokakuuta 1952 Madrid) on espanjalainen kansanpuolueen poliitikko. García-Escudero on ollut Espanjan senaatin puheenjohtaja joulukuusta 2011 alkaen.


title: Pío García-Escudero

text: Pío García-Escudero on koulutukseltaan arkkitehti.


title: Jake Guentzel

text: Jake Guentzel (s. 6. lokakuuta 1994 Omaha, Nebraska, Yhdysvallat) on yhdysvaltalainen jääkiekkoilija, ja Stanley Cup-voittaja, joka pelaa NHL-joukkue Pittsburgh Penguinsissa. Hän on pelipaikaltaan laitahyökkääjä. Penguins varasi Guentzelin kolmannella kierroksella 77. pelaajana vuonna 2013.


title: Helsingin työväenjärjestöjen eduskunta

text: Helsingin työväenjärjestöjen eduskunta oli Helsingissä vuosina 1917–1918 toiminut hallinnollinen elin, joka syntyi Venäjän helmikuun vallankumouksen jälkeen porvarien hallitseman Helsingin kaupunginvaltuuston rinnalle. Myöhemmin sisällissodan aikana se syrjäytti kaupunginvaltuuston kokonaan. Työväenjärjestöjen eduskunnan puheenjohtajana toimi Jussi Tuominen. Se käytti Helsingissä korkeinta kunnallista valtaa yksinään 30. tammikuuta – 8. huhtikuuta 1918, jolloin punaisten johto saksalaisten hyökkäyksen uhatessa pakeni Viipuriin.


title: Helsingin työväenjärjestöjen eduskunta

text: Maaliskuun alussa 1917 Venäjällä käynnistyneen helmikuun vallankumouksen myötä alkaneet levottomuudet levisivät nopeasti myös Suomen suuriruhtinaskuntaan. Kun keisari Nikolai II syrjäytettiin valtaistuimelta 16. maaliskuuta, Suomeen sijoitettu venäläinen sotaväki liittyi kumoukseen ja samalla myös tavalliset suomalaiset lähtevät kaduille. Kenraalikuvernööri Franz Albert Seyn ja muut korkeat venäläisvirkamiehet pidätettiin ja tsaarin valtakoneisto hajotettiin. Tämä tarkoitti myös valtiollisena poliisina toimineiden santarmien erottamista ja järjestyksenvalvonnan siirtymistä venäläiselle sotaväelle.


title: Helsingin työväenjärjestöjen eduskunta

text: Lauantaina 17. maaliskuuta "Työmies"-lehdessä julkaistiin pääkaupungin työläisille osoitettu vetoomus yleisen järjestyksen säilyttämisestä. Samana iltana Suomen Ammattijärjestön helsinkiläisten ammattiosastojen puheenjohtajat kutsuivat koolle Helsingin työväen yleisen kokouksen, joka järjestettiin seuraavana aamuna Helsingin työväentalon pihamaalla. Kokouksessa tehtiin päätös Helsingin työväenjärjestöjen eduskunnan ja Työväen järjestyskomitean perustamisesta. Työväen eduskunnan puheenjohtajaksi valittiin jo vuoden 1905 suurlakon aikana Helsingin työväen edustajiston puheenjohtajana toiminut Jussi Tuominen.


title: Helsingin työväenjärjestöjen eduskunta

text: Työväen eduskunnan tarkoituksena oli toimia kaikkien työväenjärjestöjen yhteisenä elimenä, jonka tärkeimmäksi tehtäväksi tuli kaupunginhallinnon kansanvaltaistaminen. Vaikka yleinen ja yhtäläinen äänioikeus oli Suomessa tullut voimaan valtiollisissa vaaleissa jo 1906, oli kunnallisvaalien äänioikeus edelleen sidottu henkilön varallisuuteen. Vaaleissa käytössä ollut äänimäärä oli sitä suurempi, mitä enemmän henkilö maksoi kunnallisveroa. Tämän vuoksi esimerkiksi Helsingin kaupunginvaltuustossa ei keväällä 1917 ollut yhtään työläisten edustajaa, vaikka he muodostivat enemmistön kaupungin asukkaista. Kaupunginvaltuustoon ei myöskään kuulunut yhtään naista.


title: Helsingin työväenjärjestöjen eduskunta

text: Työväen järjestyskomiteasta puolestaan tuli poliisin korvannut elin, jolle venäläinen sotaväki luovutti järjestyksenpidon 20. maaliskuuta. Helsingin työväenjärjestöt saivat nimetä komiteaan yhden järjestysmiehen jokaista 25:tä jäsentään kohti. Kun kaupungin porvaristo huolestui järjestysvallan siirtymisestä työväestön käsiin, teki sosialidemokraattinen kunnallistoimikunta ehdotuksen porvariston ja työväestön yhteisen kunnallisen järjestystoimikunnan perustamisesta. Uuteen toimikuntaan nimettiin kahdeksan työväenjärjestöjen ja kolme kaupunginvaltuuston edustajaa. Samalla Helsingin poliisilaitoksen 600-henkinen miehistö irtisanottiin myös virallisesti ja tilalle perustettiin kunnallinen miliisi, jonka päälliköksi tuli Sosialidemokraattisen nuorisoliiton sihteerinä toiminut metallimies Kustaa Rovio. Kansanmiliisin rinnalla jatkoivat edelleen toimintaansa myös työväenjärjestöjen omat järjestysmiehet, joiden tehtävänä oli joukkokokousten ja mielenosoitusten valvonta sekä työväen toimintaoikeuksien yleinen turvaaminen.


title: Helsingin työväenjärjestöjen eduskunta

text: Sisällissodan sytyttyä 26.–27. tammikuuta 1918, tehtiin punaisten haltuun jääneessä Helsingissä 30. tammikuuta päätös, jolla työväenjärjestöjen eduskunta otti kaupunginvaltuuston tehtävät. Sen avustavana elimenä päätösten valmistelussa ja täytäntöönpanossa toimi Helsingin työväen toimeenpaneva komitea. Kun valta oli siirtyyt työväenjärjestöjen eduskunnalle, entiset toimielimet syrjäytettiin sitä mukaa kuin se katsottiin välttämättömäksi. Ensimmäisenä työväenjärjestöjen eduskunta otti haltuunsa kaupungin rahatoimikamarin ja seuraavaksi teknilliset laitokset ja yleisten töiden laitoksen. Toimenpiteet kuitenkin johtivat valkoisia kannattaneiden virka- ja luottamusmiesten lakkoon, jolloin töitä hoidettiin yleensä vain siinä määrin kuin se oli heidän omien etujensa mukaista. Helsingin kaupunginjohtajan tehtäviä hoiti tuolloin käytännössä Työväenjärjestöjen eduskunnan puheenjohtaja Jussi Tuominen. Suomen kansanvaltuuskunnan toimeenpanovaltaa valvomaan asetettuun Työväen pääneuvostoon työväenjärjestöjen eduskunta sai viisi paikkaa, joista yhdestä se myöhemmin luopui.


title: Helsingin työväenjärjestöjen eduskunta

text: 18. maaliskuuta Työväenjärjestöjen eduskunta hyväksyi Helsingin kaupungin väliaikaisen kunnallishallintojärjestyssäännön. Siinä määriteltiin muun muassa uuden kaupunginvaltuuston tehtävät ja kokoonpano sekä asettiin kaupungin hallinnon keskuselimeksi ja ylimmäksi valvojaksi viisihenkinen hallintolautakunta. Kuusi päivää myöhemmin työväenjärjestöjen eduskunta valitsi 60-henkisen väliaikaisen kaupunginvaltuuston, jonka johtoon tuli niin ikään Jussi Tuominen. Sen muita jäseniä olivat muun muassa Aura Kiiskinen, Hilja Pärssinen, Ida Aalle-Teljo, Otto Vilmi, Fiina Pietikäinen, Matti Väisänen, Sandra Lehtinen, Mimmi Kanervo ja Emil Peltonen.


title: Helsingin työväenjärjestöjen eduskunta

text: Punaisen kunnallishallinnon aika päättyi, kun Hangossa 3. huhtikuuta maihinnousseet Saksan Itämeren-divisioonan joukot aloittivat etemisensä kohti Helsinkiä ja punaisten johto pakeni Viipuriin 8. huhtikuuta. Lopullisesti valta Helsingissä vaihtui 12.–13. huhtikuuta käydyn Helsingin taistelun päätyttyä punaisten antautumiseen. Tämän jälkeen Helsingin kaupunginvaltuusto kokoontui ensimmäisen kerran 16. huhtikuuta, mutta saksalainen sotilashallinto jatkui kaupungissa aina toukokuun 17. päivään saakka, kunnes kaupunginkomendatuuri siirsi tehtävänsä suomalaisille sotilasviranomaisille.


title: Bolama

text: Bolama on kaupunki Guinea-Bissaussa. Se sijaitsee Bissagossaariin kuuluvalla Bolaman saarella 33 kilometriä Bissausta linnunteitse kaakkoon. Kaupunki on Bolaman alueen hallinnollinen keskus. Kaupungissa on 4 819 ja osa-alueella 10 206 asukasta (vuonna 2009, väestönlaskenta). Osa-alueen pinta-ala on 450,8 neliökilometriä.


title: Bolama

text: Saaren kanta-asukkaita olivat biafadat ja bissagot, mutta välillä se oli pitkään autiona. Portugalilaiset, hollantilaiset, ranskalaiset ja englantilaiset kiistelivät alueen kauppapaikkojen hallinnasta, ja vuonna 1753 Bissaun sotilaskomentaja julisti Bolaman Portugalin hallitsemaksi. Saari jäi kuitenkin asumattomaksi, ja vuonna 1792 sinne asettui joukko englantilaisia uudisasukkaita. Trooppiset sairaudet ja bissagojen hyökkäykset saivat heidät hylkäämään paikan jo seuraavana vuonna.


title: Bolama

text: Portugali ja Englanti kiistelivät alueesta vuoteen 1870 saakka, jolloin se julistettiin Yhdysvaltojen välityksellä Portugalin omaisuudeksi. Portugalin Guineaa perustettaessa vuonna 1879 Bolamasta tuli siirtomaan pääkaupunki. Bolaman kulta-aikaa olivat 1800-luvun kaksi viimeistä vuosikymmentä, jolloin se oli tärkeä maapähkinöiden, kumin, vahan, vuotien ja norsunluun kaupan keskus. Bolamaan pystytettiin komeita julkisia rakennuksia ja asuintaloja, ja vuonna 1913 se sai kaupungin statuksen.


title: Bolama

text: Kaupunki alkoi taantua jo 1900-luvun alussa, jolloin alueen väestöryhmien sodat lopettivat kaupankäynnin. Portugalilaisten aloitettua mannermaan valloituksen vuonna 1915 Bissausta tuli alueen tärkein satama ja kauppapaikka, ja vuonna 1941 siitä tehtiin myös siirtomaan pääkaupunki. Bolamaan 1970-luvulla perustettu hedelmien jalostuslaitos suljettiin seuraavan vuosikymmenen puolivälissä.


title: Bolama

text: Nykyään Bolama on raunioituva siirtomaa-arkkitehtuurin museo. Sen rakennuskannan suojelu on osoittautunut mahdottomaksi, eivät yritykset Unescon maailmanperintökohteen aseman saamiseksi ole johtaneet tulokseen. Kaupungin väkiluku pienenee ja nuoriso muuttaa Bissauhun parempien koulutus- ja työmahdollisuuksien takia.


title: Adrian Gomboc

text: Adrian Gomboc (s. 20. tammikuuta 1995) on slovenialainen judon Euroopan-mestari..


title: Adrian Gomboc

text: Gomboc saavutti Euroopan nuorten olympiafestivaaleilla 2011 hopeaa alle 60 kg:n sarjassa. Hän sai alle 21-vuotiaiden MM-kilpailuissa pronssia 66 kg:n painoluokassa 2013. Aikuisten EM-kilpailuissa hän oli samassa painoluokassa seitsemäs Montpellier’ssa 2014 ja viides Kazanissa 2016. Rio de Janeiron olympialaisissa 2016 hän sijoittui 66-kiloisissa viidenneksi hävittyään pronssiottelussa uzbekistanilaiselle Rišod Sobirovlle.


title: Adrian Gomboc

text: Gomboc saavutti Varsovan EM-kilpailuissa 2017 hopeaa 66 kg:n painoluokassa. Loppuottelussa hän hävisi ukrainalaiselle Heorhi Zantarajalle. Hän voitti saman painoluokan Euroopan-mestaruuden Tel Avivissa 2018 kukistettuaan finaalissa italialaisen Matteo Medvesin.


title: Adrian Gomboc

text: Gomboc on saavuttanut Masters-, Grand Slam- ja Grand Prix -kilpailuissa kaksi turnausvoittoa ja yhden kolmossijan. Maailmancupeissa ja Continental Open -kilpailuissa hänellä on kaksi voittoa ja kaksi kolmossijaa. Hän on voittanut aikuisten sarjassa kuusi Slovenian-mestaruutta.


title: Suomen kielen sanasto

text: Suomen kielen sanasto käsittelee suomen kielen sanastoa etymologian ja sananmuodostuksen kannalta.


title: Suomen kielen sanasto

text: Perussanan vartalo on yksimorfeeminen, eli sitä ei voi jakaa pienempiin osiin. Kompleksiset sanat puolestaan muodostuvat kahdesta tai useammasta morfeemista, ja usein niiden merkitys on johdettavissa näiden osien merkityksestä. Kompleksiset sanat ovat johdoksia tai yhdyssanoja. Esimerkiksi sanat "syy" ja "pestä" ovat perussanoja, mutta "syytön" ja "pesettää" ovat johdoksia ja "syypää" ja "aivopestä" yhdyssanoja. Kompleksisia sanoja voi periaatteessa muodostaa loputtomasti, vaikka kaikki ”piilevät” eli periaatteessa mahdolliset yhdyssanat tai johdokset eivät olekaan vakiintuneet tai niin yleisesti käytössä, että ne voitaisiin lukea kielen sanastoon. Siksi kielen sanastoa on vaikea tai mahdoton rajata täsmällisesti. Yhden ihmisen sanavaraston laajuudeksi on arvioitu 30 000–40 000 sanaa.


title: Suomen kielen sanasto

text: Valtaosa suomen sanastosta on kompleksisia sanoja. "Nykysuomen sanakirjassa" on 210 000 sanaa, joista 64,8 % on yhdyssanoja ja 26,6 % johdoksia. Sanakirjaa varten kerätyssä sanastokokoelmassa oli yli 800 000 sanaa. Uudemmassa "Kielitoimiston sanakirjassa" on 100 000 sanaa, mutta sanastokokoelman koko on noussut yli miljoonan. Suomen murteiden sana-arkistossa on noin 430 000 sanaa. Perussanoja on huomattavasti vähemmän. Suomen murteissa on arvioitu olevan yhteensä noin 10 000 perussanaa, ja "Nykysuomen sanakirjassa" on vajaat 18 000 perussanaa. Jos yleiskielen sanastosta poistetaan nuoret vierasperäiset sanat, jäljelle jää noin 6 000 omaperäistä perussanaa.


title: Suomen kielen sanasto

text: Sananmuodostuksella tarkoitetaan sitä, että uusia sanoja muodostetaan kielessä jo olemassa olevan sanaston pohjalta. Sananmuodostuksen tärkeimmät keinot ovat yhdistäminen ja johtaminen.


title: Suomen kielen sanasto

text: Yhdistämisessä sanat liitetään toisiinsa yhdeksi sanaksi, yhdyssanaksi. Yhdistäminen on rekursiivista, eli yhdyssanoista voidaan muodostaa edelleen uusia yhdyssanoja, esimerkiksi "puutarhanhoito" tai "sähköparranajokone". Yhdyssanojen määrä on periaatteessa rajaton, ja vain osa niistä on niin vakiintuneita, että ne mainitaan esimerkiksi sanakirjoissa. Joskus yhdyssanan merkityksen voi päätellä sen osien merkityksestä, mutta ei aina: esimerkiksi "hiekkatie" on hiekalla päällystetty tie, mutta "rautatie" ei ole rautapäällysteinen tie. Yhdyssanoja on kahta päätyyppiä:


title: Suomen kielen sanasto

text: Yhdyssanat voivat kuulua eri sanaluokkiin, ja ne voivat koostua eri sanaluokkiin kuuluvista sanoista. Esimerkiksi "nuoripari" on yhdyssubstantiivi, joka koostuu adjektiivista ja substantiivista, kun taas "tähtikirkas" on yhdysadjektiivi, joka muodostuu substantiivista ja adjektiivista. Tavallisimpia ovat yhdyssubstantiivit ja etenkin kahden substantiivin yhdistelmät, kuten "ruokapöytä" ja "kädensija". Yhdysverbejä suomessa on vähän, esimerkiksi "irtisanoa" ja "valokuvata".


title: Suomen kielen sanasto

text: Yhdyssanan määriteosana nomini voi olla eri sijamuodoissa, esimerkiksi "silmäkulma", "silmänisku", "silmäätekevä" tai "silmiinpistävä". Yleisimmin se on kuitenkin nominatiivissa tai genetiivissä. Joskus nominatiivi ja genetiivi voi vaihdella: voidaan sanoa esimerkiksi "riviväli" ja "hyvälaatuinen" tai "rivinväli" ja "hyvänlaatuinen". Joillakin sanoilla on erityisen yhdyssanamuoto, joka ei esiinny itsenäisenä sanana. Tällaisia ovat "nen"-loppuisten adjektiivien "s"-loppuiset yhdyssanamuodot, kuten sanassa "koululaiskuljetus", ja verbien "ma"- tai "in"-loppuiset muodot, kuten sanoissa "uimapaikka" ja "asuinhuone".


title: Suomen kielen sanasto

text: Rakenteeltaan selvästi yhdyssanoja ovat seuraavat tapaukset:


title: Suomen kielen sanasto

text: Kiteytymiseksi kutsutaan sitä, että kaksi sanaa esiintyy yhdessä niin usein, että ne tiivistyvät yhdeksi sanaksi ja usein niiden merkitys muuttuu. Kiteytymistä tapahtuu etenkin silloin, kun alkuosan sijana on muu kuin nominatiivi tai alkuosana on taipuva adjektiivi. Kirjoituksessa tämä ilmenee siten, että sanat voidaan kirjoittaa myös yhteen. Tällaisia tapauksia ovat esimerkiksi "järven pohja" > "järvenpohja", "saman tyyppinen" > "samantyyppinen" ja "lämmin ruoka" > "lämminruoka". Merkityksen muuttuminen näkyy esimerkiksi yhdyssanassa "vanhapoika", joka tarkoittaa eri asiaa kuin "vanha poika".


title: Suomen kielen sanasto

text: Johtamisessa uusi sana muodostetaan lisäämällä kantasanaan johdin, esimerkiksi "kana" > "kanala". Usein johdinta ei kuitenkaan liitetä suoraan kantasanaan vaan sen vartaloon, esimerkiksi "onni" > "onneton". Uutta sanaa kutsutaan johdokseksi. Johdoksesta voidaan johtaa edelleen uusi johdos: "lentää" > "lennättää" > "lennätin". Johdoksen merkitys perustuu usein sen kantasanan ja johdostyypin merkitykseen. Esimerkiksi johtimella -"lA" muodostetaan paikannimiä, kuten "myymälä" ja "sairaala", ja johtimella -"in" välineennimiä, kuten "kytkin" ja "tuuletin". On myös johtimia, jotka muuttavat kantasanan sanaluokkaa: esimerkiksi verbeistä voidaan johtaa substantiiveja johtimella -"minen", kuten "juokseminen". "Ison suomen kieliopin" mukaan substantiivijohtimia on noin 70, verbijohtimia noin 40 ja adjektiivijohtimia vähän yli 10. "Verkkokieliopin" mukaan nominijohtimia on noin 140 ja verbijohtimia 60.


title: Suomen kielen sanasto

text: Eri johtimilla muodostettujen sanojen määrä vaihtelee huomattavasti, ja toisilla johtimilla voidaan muodostaa uusia sanoja herkemmin kuin toisilla. Esimerkiksi "Perussanakirjassa" on yli tuhat "ttA"-johtimella muodostettua verbiä. Johtimella voidaan muodostaa sanoja toisista verbeistä ("elättää", "hierottaa", "kaduttaa"), substantiiveista ("hyllyttää", "painottaa", "salaojittaa") ja adjektiiveista ("helpottaa", "kesyttää"). Harvinainen verbijohdin on esimerkiksi "pU", jolla on muodostettu vain vajaat kymmenen verbiä, kuten "juopua", "luopua", "syöpyä" ja "yöpyä", eikä sillä muodosteta enää uusia sanoja.


title: Suomen kielen sanasto

text: Sellaisia johdostyyppejä, joihin voidaan jatkuvasti ja säännöllisesti johtaa uusia sanoja, kutsutaan produktiivisiksi. Produktiivisten johdosten merkitys on läpinäkyvä, eli se määräytyy kantasanan ja johtimen perusteella. Näihin johdostyyppeihin kuuluvat sanat ovat usein tilapäisiä tai vakiintumattomia, eikä niitä luetella sanakirjoissa kattavasti. Produktiivisia johdostyyppejä ovat muun muassa seuraavat:


title: Suomen kielen sanasto

text: Uusia sanoja voi syntyä myös kontaminaation eli sanojen yhteen sulautumisen kautta. Esimerkiksi sanat "siivu" ja "viipale" voivat sulautua toisiinsa niin, että syntyy uusi sana "siipale". Kontaminaatiot jäävät usein satunnaisiksi, mutta jotkut ovat myös vakiintuneet, kuten "hempeä", joka on syntynyt sanoista "hellä" ja "lempeä". Ekspressiiviset eli äänteellisesti motivoidut sanat muodostavat pitkiä ketjuja, joihin voi liittyä helposti uusia jäseniä, kuten "rysähtää", "ryskyä", "ryskätä", "rusahtaa", "rusauttaa" ja "ruskua". Uusia sanoja voi syntyä myös lyhentämällä, kuten "ale" sanasta "alennusmyynti" tai "luomu" sanasta "luonnonmukainen". Slangissa tai puhekielessä sanoja voidaan myös lyhentää ja samalla lisätä niiden perään johdin "Ari" tai "is", kuten "ostoskeskus" > "ostari" tai "roskakori" > "roskis".


title: Suomen kielen sanasto

text: Sanaston alkuperän tutkimusta kutsutaan etymologiaksi. Omaperäisiä ovat sellaiset sanat, joiden äänteellinen vastine tunnetaan useissa sukukielissä, joten niiden voidaan päätellä olevan peräisin yhteisestä kantakielestä. Sana on sitä vanhempi, mitä kaukaisemmissa sukukielissä sen vastineita esiintyy. Suomen kielessä kaikkein vanhimpia ovat sellaiset sanat, jotka ovat peräisin uralilaisesta kantakielestä. Toisaalta sukukielissä voi olla toisiaan muistuttavia sanoja myös silloin, kun ne on lainattu kielestä toiseen. Lainasanoja tulee kieleen usein niin, että vieraasta kulttuurista omaksutaan jokin uusi asia tai käsite, mutta myös vanhoja sanoja voidaan korvata uusilla lainasanoilla. Uralilaisiin kieliin on lainattu sanoja eniten indoeurooppalaisen kielikunnan kielistä eri aikoina ja eri tahoilta.


title: Suomen kielen sanasto

text: Uralilaisesta kantakielestä periytyviksi voidaan olettaa sanat, joilla on vastineita sekä läntisissä kieliryhimissä (esimerkiksi itämerensuomi, saame ja mordva), unkarissa ja jossain samojedikielessä. Tämän periaatteen mukaan uralilaiseen sanastoon voidaan olettaa n. 150 sanavartaloa. Väljemmillä kriteereillä sanaston määrä nousee lähelle 500:aa. Suomen kielessä yhä käytössä olevat, uralilaiset sanat kuvaavat esimerkiksi sukulaisia ("anoppi", "isä", "miniä", "setä"), ruumiinosia ("jänne", "pää", "silmä", "sydän"), eläimiä ("kala", "koira", "kyy", "varis"), kasveja ("koivu", "kuusi", "puu"), metsästystä ja luonnossa liikkumista ("jousi", "nuoli", "suksi", "soutaa") ja keskeisiä toimintoja ("elää", "kuolla", "mennä", "niellä"). Tästä sanastosta on päätelty, että kantakielen puhujat ovat asuneet pohjoisilla seuduilla ja harjoittaneet metsästystä, kalastusta ja keräilyä.


title: Suomen kielen sanasto

text: Suomessa on lisäksi runsaasti sanoja, joilla on vastineita vain joissakin sukukielissä, joten niitä ei voida todistaa varmasti uralilaisiksi. Ne voivat olla omaperäisiä, mutta myös lainasanoja. Esimerkiksi itämerensuomesta komiin ulottuvia etymologioita on n. 80, mordvaan ulottuvia n. 60. Erityisesti on kiinnitetty huomiota maanviljelyyn ja karjanhoitoon liittyviin sanoihin, joilla on vastineita marissa ja mordvassa, kuten "jauhaa", "kyntää", "vehnä", "lehmä" ja "sika". Niitä on pidetty osoituksena siitä, että myös nämä elinkeinot ovat tulleet tunnetuksi silloin, kun näiden kielten yhteistä kantamuotoa puhuttiin. Toisaalta uudemman tutkimuksen mukaan jotkut tähän aihepiiriin liittyvät sanat, kuten "uuhi" ja "voi", voisivat olla peräisin jo uralilaisesta kantakielestä.


title: Suomen kielen sanasto

text: Lisäksi noin 3 000 suomen kielen sanalla on vastineita vain itämerensuomalaisissa kielissä, mutta ei missään kaukaisemmissa sukukielissä. Erityisen paljon yhteisiä sanoja on karjalan kanssa. Näissä sanoissa on runsaasti johdoksia ja deskriptiivistä sanastoa, ja arviolta kolmannes on lainasanoja. Sellaisia sanoja, jotka tunnetaan vain itämerensuomalaisissa kielissä, mutta joita ei ole voitu todistaa lainoiksi, ovat muun muassa "kylki", "jänis", "musta", "saari" ja "suo". On oletettu, että ne voisivat olla peräisin jostain tuntemattomasta kielestä, jota on puhuttu Fennoskandiassa ennen kantasuomalaisten tuloa.


title: Suomen kielen sanasto

text: Vanhojen omaperäisten sanojen osuus suomen kielen sanastosta on määrällisesti melko pieni, mutta monet niistä ovat hyvin yleisiä, kuten "se", "ei", "hän" ja "olla". Lisäksi ikivanhoista pronominivartaloista on johdettu paljon yleisiä sanoja, kuten "että", "sekä", "kun" ja "kuin". Yhteensä voidaan arvioida, että nykysuomen 100 yleisimmästä sanasta 40 % ja 1 000 yleisimmistä sanasta 10 % perustuu uralilaisen kantakielen sanastoon.


title: Suomen kielen sanasto

text: Suomen sanastoa on pidetty poikkeuksellisen omaperäisenä siksi, että vierasperäisiä sanoja on usein tietoisesti vältetty ja niille on pyritty luomaan omaperäisiä vastineita, kuten esimerkiksi "järjestö" ja "periaate" sanojen "organisaatio" ja "prinsiippi" tilalle. Lisäksi suurin osa yleisimmistä lainasanoista on sellaisia, että tavallinen kielenkäyttäjä ei edes tunnista niitä lainoiksi, kuten esimerkiksi "puhdas", "sata", "kaikki" tai "etsiä". Helpommin havaittavia ovat lähinnä kreikan ja latinan aineksista johdetut ja monissa eri kielissä tunnetut sanat, kuten "auto", "historia", "kilometri", "normaali" ja "numero". Kuitenkin suomea voi nykyisen sanastonsa suhteen pitää pitkälti indoeurooppalaisena kielenä, sillä varovaisestikin arvioiden 1 000 yleisemmästä kantasanasta yli kolmannes on lainaperäisiä.


title: Suomen kielen sanasto

text: Suomen kielen vanhimmat lainasanat ovat peräisin indoeurooppalaisesta kantakielestä, kuten "jyvä", "mehiläinen", "mesi" ja "porsas". Ne on ilmeisesti lainattu jo uralilaiseen kantakieleen. Sen lisäksi on olemassa ns. luoteisindoeurooppalaisia lainasanoja, jotka tunnetaan vain läntisimmässä uralilaisissa kielissä; suomessa esimerkiksi "kesä", "kulkea", "tehdä" ja "ihminen". Osa vanhoista indoeurooppalaisista lainasanoista on indoiranilaisia eli arjalaisia, kuten "orja", "ostaa", "sata" ja "vasara".


title: Suomen kielen sanasto

text: Seuraavaa lainasanakerrostumaa ovat balttilaiset ja vanhat germaaniset lainasanat, joita tunnetaan itämerensuomalaisissa ja saamelaiskielissä, mutta ei juuri idempänä. Suomessa balttilaisia lainasanoja on toistasataa (esimerkiksi "morsian", "hammas", "herne" ja "seinä") ja vanhoja germaanisia lainasanoja noin 500 (esimerkiksi "äiti", "leipä", "rauta" ja "huone"). Lainasanojen perusteella on päätelty, että kantasuomalaisilla on ollut tiiviit suhteet balttilaisten ja germaanisten kielen puhujiin ja heiltä on opittu karjanhoitoa, kehittyneempää maanviljelyä, tekniikkaa ja metallin käsittelyä. Kosketukset germaaneihin ovat jatkuneet katkeamatta vuosisatoja ja vanhoja germaanisia lainoja on saatu sekä kantagermaanista että sitä seuranneesta kantaskandinaavista. Vanhimpia ovat esimerkiksi "rengas", "heittää", "sairas" ja "hauta". Noin vuoden 800 jälkeen saadut lainat lasketaan jo ruotsalaislainoiksi.


title: Suomen kielen sanasto

text: Slaavilaisia lainasanoja suomessa on noin 300. Ne ovat peräisin muinaisvenäjästä, kuten "ikkuna", "lusikka", "saapas" ja "taltta", mutta jotkin sanat ovat voineet lainautua jo kantaslaavista, kuten "hauki" ja "hirsi". Slaavilaisia lainoja ovat myös varhaisimmat kristinuskoon liittyvät sanat "risti", "pappi" ja "pakana", vaikka kristinusko onkin tullut Suomeen lännestä. Myöhemmin Suomeen on lainautunut sanoja myös nykyvenäjästä, etenkin itämurteisiin. Venäläisiä lainasanoja ovat esimerkiksi "pomo", "kanava", "kapakka" ja "viesti". Helsingin slangin kautta levinneitä venäläisiä lainasanoja ovat esimerkiksi "mesta" ja "lafka".


title: Suomen kielen sanasto

text: Eniten lainasanoja suomeen on tullut ruotsista. Vanhimpia ruotsalaislainoja ovat esimerkiksi "kummi", "kaupunki", "tuoli", "housut" ja "sakset", ja lainoja on tullut sen jälkeen jatkuvasti. Ruotsin välityksellä suomeen on tullut lainoja myös saksasta (esim. "lasi", "väri", "kivääri", "herra" ja "pormestari") sekä paljon latinalais- ja kreikkalaisperäistä sanastoa (esim. "kirkko", "koulu", "kartta", "leijona", "historia"). Toisaalta 1800-luvun kansainvälisten sivistyssanojen voidaan katsoa tulleen suomen kieleen myös suoraan saksasta, ranskasta tai latinasta. Nykyisessä suomen kirjakielessä arvioidaan olevan toistatuhatta ruotsalaista lainasanaa. Viimeisen sadan vuoden aikana ruotsin vaikutus on vähentynyt ja dominoivaksi kulttuurikieleksi on etenkin toisen maailmansodan jälkeen noussut englanti. Kaikki englantilaiset lainasanat eivät kuitenkaan ole nuoria, vaan jo 1800-luvulla on lainattu esimerkiksi "rommi", "pihvi", "timotei", "muki" ja "tunneli".


title: Suomen kielen sanasto

text: Lainasanat jaetaan yleislainoihin, erikoislainoihin ja sitaattilainoihin sillä perusteella, miten hyvin ne ovat mukautuneet suomen äännejärjestelmään ja sanarakenteeseen. Vanhimmat lainasanat ovat yleislainoja, joiden rakenne ei eroa muista suomen sanoista. Nuoremmat lainasanat eli erikoislainat eivät ole yhtä mukautuneita. Niissä voi olla vierasperäisiä konsonantteja ("bensiini"), kaksi tai kolme konsonanttia sanan alussa ("psyykkinen", "stressi") tai ne rikkovat vokaalisointua ("fysiikka"). Kaikkein nuorimpia ovat sitaattilainat, jotka on lainattu sellaisenaan ja joiden kirjoitusasu on säilynyt, kuten "burnout", "cocktail", "genre" ja "paparazzi".


title: Visulahti

text: Visulahti on Mikkelin Visulahdessa sijaitseva vuonna 1980 avattu matkailukeskus. Se on samantyylinen kuin Puuhamaa sillä siellä ei ole perinteisiä huvipuistolaitteita. Se koostuu viidestä alueesta: Dinosauria, HyperDino, Visulahden vahakabinetti, Xon-puisto ja Lahti Karting Center. Dinosauriassa on kaksi eri uima-allasta ja kolme isoa vesiliukumäkeä. Visulahdessa on myös majoitustiloja sekä leirintäalue. Visulahden omistaa espanjalainen Aspro Ocio S.A. vuonna 2007 ostamansa Puuharyhmä Oyj:n kautta.


title: Alexander Nouri

text: Alexander Nouri (الکساندر نوری, s. 20. elokuuta 1979) on iranilais-saksalainen jalkapallovalmentaja ja entinen keskikenttäpelaaja.


title: Alexander Nouri

text: Nouri hankki pelilliset oppinsa Werder Bremenin juniorijoukkueessa, mutta läpimurto edustusmiehistöön jäi kuitenkin tekemättä. Vuonna 1999 hän pelasi lainalla Seattle Soundersissa. Saksan kentillä Nouri teki läpimurtonsa KFC Uerdingenissa, jossa hän pelasi yli 80 ottelua. Nouri ei koskaan noussut Bundesliigatason pelaajaksi, vaan edusti alempien sarjatasojen joukkueita. Hän lopetti uransa VfB Oldenburgissa vuonna 2011.


title: Alexander Nouri

text: Valmennuruansa Nouri aloitti kesällä 2011 VfB Oldenburgin juniorivalmentajana. Marraskuussa hän siirtyi edustusjoukkueen valmennustiimiin apuvalmentajaksi ja keväällä 2013 urheilutoimenjohtajaksi. Nourin pesti Oldenburgissa huipentui seuran päävalmentajuuteen kaudella 2013/14. Hän luotsasi seuran Regionalligan kolmanneksi. Kauden jälkeen Nouri siirtyi Werder Bremenin organisaatioon reservijoukkueen apuvalmentajaksi. Lokakuussa hän korvasi Viktor Skrypnykin reservijoukkueen päävalmentajana.


title: Alexander Nouri

text: Syyskuun puolivälissä 2016 Nouri korvasi Skripnikin Werder Bremenin edustusjoukkueen päävalmentajana. Nourin johdolla putoamiskamppailuun juuttuneen Werder Bremenin peli piristyi ja lokakuussa seura teki hänen kanssaan kauden loppuun ulottuvan sopimuksen. Nourin johdolla Bremen nousi sarjan häntäpäästä taistelemaan jopa paikasta Eurooppa-liigaan. Erityisen vahva jakso Bremenillä alkoi helmikuun puolivälissä, jonka jälkeen joukkue pelasi 11 ottelua tappioitta. Ennen Bundesliigan viimeistä kierrosta Bremen teki Nourin kanssa kesään 2019 ulottuvan jatkosopimuksen.


title: Alexander Nouri

text: Kausi 2017/18 lähti Nourin valmentamalta Bremeniltä heikosti liikkeelle. Joukkue ei voittanut yhtään pelaamistaan kymmenestä ensimmäisestä Bundesliiga-ottelusta ja vajosi putoamiskamppailuun. Seurajohto erotti Nourin lopulta lokakuun lopussa 2017, kun Bremen oli kärsinyt 3–0 tappion FC Augsburgille.


title: Alexander Nouri

text: Syyskuun puolivälissä 2018 Nourista tuli 2. Bundesliigan FC Ingolstadtin päävalmentaja. Nourin johdolla Ingolstadtin syöksykierre jatkui ja joukkue vajosi sarjan jumboksi. Seurajohto erotti Nourin jo marraskuun lopussa.


title: Alexander Nouri

text: Nouri syntyi saksalaisessa pikkukaupunki Buxtehudessa. Hänen isänsä on iranilainen ja äitinsä saksalainen. Nourilla on Saksan ja Iranin kaksoiskansalaisuus.


title: High Stakes & Dangerous Men

text: High Stakes & Dangerous Men on brittiläisen hard rock -yhtye UFOn kolmastoista studioalbumi, joka julkaistiin huhtikuussa 1992. Albumilla alkuperäinen basisti Pete Way teki paluun yhtyeeseen.


title: Ain’t Misbehavin’ (albumi)

text: Ain’t Misbehavin’ on brittiläisen hard rock -yhtye UFOn EP-levy, joka julkaistiin vuonna 1988.


title: Cacheu

text: Cacheu on kaupunki sekä osa-alue eli sektori Guinea-Bissaussa. Se sijaitsee lähellä Cacheujoen suuta sata kilometriä Bissausta luoteeseen. Kaupunki on Cacheun alueen hallinnollinen keskus. Kaupungissa on 5 674 ja osa-alueella 18 563 asukasta (vuonna 2009, väestönlaskenta). Osa-alueen pinta-ala on 1 004,4 neliökilometriä.


title: Cacheu

text: Cacandan alueelle perustettu Cacheu oli yksi portugalilaisten ensimmäisistä tukikohdista Guineassa. He rakensivat sinne linnoituksen vuonna 1588. Kap Verden kuvernööri nimitti sinne ensimmäisen Portugalin kruunun edustajan vuonna 1614. Hollantilaiset miehittivät paikkakunnan vuonna 1624, mutta portugalilaiset saivat sen jälleen haltuunsa vuonna 1630. Vuonna 1676 perustettiin orjakauppaa harjoittanut Cacheun kauppakomppania, joka ei kuitenkaan onnistunut saamaan haltuunsa alueen kauppamonopolia.


title: Cacheu

text: 1700-luvulla Cacheu taantui, eikä sen varuskunta pystynyt estämään englantilaisten ja ranskalaisten laajentumispyrkimyksiä. Ympäröivän alueen valloittaminen alkoi vasta vuonna 1871 hyökkäyksellä Cacandaan, mutta vuonna 1878 tehty rangaistusretki Boloriin päättyi tappioon. Bolamasta käsin hallitun Portugalin Guinean perustaminen vuonna 1879 vähensi Cacheun merkitystä entisestään. Vuonna 1914 alueen hallinto siirrettiin Canchungoon.


title: Cacheu

text: Guinea-Bissaun itsenäistymisen jälkeen Cacheusta tuli aluehallinnon keskus, mutta sen talous on jatkanut taantumistaan. Kaupungin infrastruktuuria parannettiin vuonna 1988 vietettyjä 400-vuotisjuhlia varten. Alueen kehitysnäkymät liittyvät Farimin läheltä löydetyn suuren fosfaattiesiintymän hyödyntämiseen. Cacheusta odotetaan tulevan satama, jossa fosfaatti lastataan valtamerialuksiin.


title: Hr. Ms. O 9

text: Hr. Ms. O 5 oli Alankomaiden kuninkaallisen laivaston vuonna 1926 palvelukseenotettu O 9 -luokan sukellusvene.


title: Hr. Ms. O 9

text: Alus tilattiin 30. elokuuta 1921 Koninklijke Maatschappij De Scheldeltä Vlissingenistä ja sen köli laskettiin 1. joulukuuta 1923 tai jo 23. syyskuuta 1922. Alus laskettiin vesille 7. huhtikuuta 1925 ja se otettiin palvelukseen 18. tammikuuta 1926.


title: Hr. Ms. O 9

text: Alankomaiden kuningasperhe vieraili aluksella ja osallistui purjehdukseen 10. maaliskuuta 1926. Alus lähti 21. kesäkuuta Den Helderistä "Hr. Ms. Maarten Harpetzsoon Trompin", "Hr. Ms. Jacob van Heemskerckin", "Hr. Ms. Z 7":n ja "Hr. Ms. Z 8":n kanssa koulutuspurjehdukselle Itämerelle. Osasto vieraili Kielissä, Göteborgissa ja Trondheimissä ennen paluutaan Den Helderiin 30. heinäkuuta


title: Hr. Ms. O 9

text: Alus lähti 8. heinäkuuta 1929 koulutuspurjehdukselle Itämerelle "Hr. Ms. O 10":n, "Jacob van Heemskerckin", "Hr. Ms. Z 5":n ja "Hr. Ms. Z 6":n kanssa. Osasto ja "Hr. Ms. Witte de With" vierailivat 30. heinäkuuta Antwerpenissä Belgiassa ennen paluutaan kotisatamaan 8. elokuuta. Alus oli vastaavan osaston kanssa Itämerellä koulutuspurjehduksella 1. heinäkuuta - 7. elokuuta 1931 ja 4. toukokuuta - 20. kesäkuuta 1936.


title: Hr. Ms. O 9

text: Alankomaiden asevoimat astettiin liikekannalle 29. elokuuta 1939, jolloin O 9 -luokan alukset muodostivat rannikkodivisioonan ollen rannikkopuolustuksen hyökkäyksellinen osa. Alus oli lähistöllä "Hr. Ms. O 10":n kanssa, kun "[Hr. Ms. O 11" upposi kolaroituaan hinaaja "BV 3":n kanssa 6. maaliskuuta 1940.


title: Hr. Ms. O 9

text: Alus lähti 9. toukokuuta Den Helderistä "O 10":n kanssa partioalueelleen Egmondin ja Bergen aan Zeen välille. Alus sai seuraavana aamuna tiedon sodan syttymisestä Saksan hyökättyä Alankomaihin. Yöllä 11. toukokuuta alus sai käskyn palata tukikohtaan, ja se saapui satamaan 12. toukokuuta.


title: Hr. Ms. O 9

text: Satamassa olleet alukset joutuivat ilmahyökkäykseen. Alus siirtyi vielä samana päivänä "O 10":n ja hinaaja "Witte Zeen" kanssa Portsmouthiin, jonne ne saapuivat 15. toukokuuta.


title: Hr. Ms. O 9

text: Toukokuun loppupuolella alus siirtyi Gosportiin. Matkan aikana se joutui muutaman kerran sukeltamaan ilmahyökkäysten vuoksi. Gosportissa amiraali Fustner ja kuningatar Wilhelmina kävivät tapaamassa alankomaalaisia. Alus varustettiin hydrophoneilla ja viestivälinein.


title: Hr. Ms. O 9

text: Dunkerquen ja Bordeauxin evakuointien aikana alus partioi 29. toukokuuta - 1. kesäkuuta Kanaalin alueella. Alus joutui palaamaan satamaan akustoissa havaitun ongelman vuoksi. Alus siirtyi kesäkuussa Portlandiin.


title: Hr. Ms. O 9

text: Alus siirtyi 9. heinäkuuta Alankomaiden laivaston sukellusveneiden mukana Portlandista Rothesayhin. Alus oli elokuusta 1940 maaliskuuhun 1944 ASDIC koulutusten maalialuksena ja se oli liitettynä Rothesayhin sijoitettuun 7. sukellusvenelaivueeseen. Alus ei kyennyt lataamaan akkujaan lyhyiden kesäöiden aikana eikä se siten soveltunut partiointiin.


title: Hr. Ms. O 9

text: Alus lähti 23. maaliskuuta 1941 puoliltaöin Loch Foylestä Falmouthiin, jonne se saapui 25. maaliskuuta. Matkalla alusta saattoivat "HMS Richmond", "HMS Sceldon" ja "Hr. Ms. IJmuiden" kukin osan matkaa. Vuorokautta myöhemmin alus jatkoi matkaansa Dartmouthiin, jonne sen saattoi "HMS White Bear". Alus jatkoi Dartmouthista 29. maaliskuuta partiomatkalle Biskajanlahdelle, jonne se saapui 3. huhtikuuta.


title: Hr. Ms. O 9

text: Alus kuului rautaringiksi nimettyyn Brestin satamaa valvovaan osastoon, jonka tehtävänä oli estää Saksan laivaston taisteluristeilijöiden "Gneisenaun" ja "Scharnhorstin" sekä raskas risteilijä "Prince Eugenin" satamasta lähtö. "O 9" joutui palaamaan satamaan tislatunveden vähyyden vuoksi ja se saapui Falmouthiin 9. huhtikuuta.


title: Hr. Ms. O 9

text: Seuraavana päivänä alus jatkoi matkaansa Devonportiin, josta se jatkoi seuraavana päivänä Vapaan Ranskan laivaston "La Moqususen" saattamana yhdessä "O 10":n ja "HMS H33":n kanssa. Alus erkani muista 13. huhtikuuta aloittaen matkan Holuheadiin Walesiin.


title: Hr. Ms. O 9

text: Oltuaan huollettavana ja koulutettavana Holyheadissa alus palasi 23. toukokuuta Rothesayhin. Alus oli 20. joulukuuta harjoittelemassa Irlanninmerellä, kun se vastaanotti radioviestin palaamisesta Rothesayhin.


title: Hr. Ms. O 9

text: Alus lähti 23. joulukuuta Rothesaystä saattajanaan "FS Capricieuse". Seuraavana päivänä alus palasi satamaan voimansiirrossa havaitun ongelman vuoksi ja se saapui Milford Haveniin 25. joulukuuta. Vika saatiin korjattua 31. joulukuuta. Alus lähti 2. tammikuuta 1942 "O 10":n, "Z 5":n ja "HMS Otwayn" kanssa Rothesayhin, jonne osasto saapui seuraavana päivänä.


title: Hr. Ms. O 9

text: Maaliskuusta kesäkuuhun 1944 alus oli Londonderryssä ASDIC koulutuksen maalilaivana. Kesäkuusta lokakuuhun alus oli Campbeltownissa samassa tehtävässä. Alus oli 2.-27. lokakuuta Dundeessa telakalla.


title: Hr. Ms. O 9

text: Alus osallistui 27. lokakuuta - 16. marraskuuta ASDIC harjoitukseen Dundeen edustalla Tayn suistossa ja sen henkilöstö oli samalla koulutettavana. Aluksen siiveke vaurioitui 16. marraskuuta, jolloin sen osalta harjoitus keskeytyi. Alus poistettiin 1. joulukuuta iän ja vaurioiden laajuuden vuoksi palveluksesta.


title: Hr. Ms. O 9

text: Alus saapui 8. toukokuuta 1945 Rotterdamiin ja se poistettiin alusluettelosta syyskuussa. Alus myytiin lokakuussa 1946 romutettavaksi Hendrik Ido Ambachtille.


title: Propaniili

text: Propaniili (CHNClO) on aromaattisiin amideihin kuuluva orgaaninen yhdiste. Yhdistettä voidaan käyttää maataloudessa herbisidinä erityisesti riisiviljelmillä.


title: Propaniili

text: Huoneenlämpötilassa propaniili on valkoista tai teknisenä tuotteena ruskehtavaa kiteistä ainetta. Yhdiste liukenee vain hyvin vähäisessä määrin veteen ja paremmin moniin orgaanisiin liuottimiin kuten etanoliin, asetoniin ja bentseeniin. Propaniilin herbisidiset ominaisuudet johtuvat siitä, että se inhiboi fotosynteesin fotosysteemi II:n aikana tapahtuvaa elektroninsiirtoketjua ja se tehoaa useisiin rikkakasveihin.. Propaniili ärsyttää ihoa ja hengitysteitä. Sillä altistumisesta voi seurata methemoglobiinin muodostumista veressä. mikä ilmenee ihon sinertymisenä. Aineelle altistuminen voi aiheuttaa päänsärkyä ja huimausta.


title: Propaniili

text: Propaniilia valmistetaan 3,4-dikloorianiliinin ja propionyylikloridin tai 3,4-dikloorianiliinin ja propaanihapon välisellä reaktiolla tionyylikloridin läsnä ollessa. Propaniilia käytetään erityisesti riisiviljelmillä, mutta tämän lisäksi myös vehnä- ja perunaviljelmillä. Yhdysvalloissa propaniilin käyttö vuonna 2007 oli noin 1,8–2,3 miljoonaa kiloa.


title: Unkle

text: UNKLE (tyyliteltynä myös U.N.K.L.E. ja tunnettu joskus nimellä UNKLE Sounds) on brittiläinen yhtye, jonka koulukaverukset James Lavelle ja Tim Goldsworthy perustivat vuonna 1992. Yhtyeen musiikki luokitellaan usein trip hopiksi. Kuuluisa yhdysvaltalainen tuottaja DJ Shadow kuului myös ennen yhtyeeseen.


title: Lähtevien laivojen kaupunki

text: Lähtevien laivojen kaupunki on Aino Kallaksen novellikokoelma, jonka on julkaissut vuonna 1913 Otava.


title: Lähtevien laivojen kaupunki

text: Teos sisältää kuusi novellia ja sarjan "Saarenmaalainen intermezzo", jossa on kymmenen pienoisnovellia. Kokoelman vironsi Friedebert Tuglas, ja käännös ilmestyi Noor-Eestin kustantamana samana vuonna kuin alkuteos. Kallas suunnitteli teoksen nimeksi alkujaan "Seitsemän novellia", missä toistuu hänen tuotannossaan esiintyvä seitsenluku.


title: Lähtevien laivojen kaupunki

text: Teos on jo nimivalinnaltaan ja myös aihepiiriltään merellinen, kuten Kallaksen aiemmat teokset, joskin meri rajana on läsnä vertauskuvallisempana ja runollisempana.


title: Lähtevien laivojen kaupunki

text: Kokoelma päätti kuuden vuoden pituisen hiljaisen kauden. Sen tausta on kuitenkin kauempana. Aloitusnovelleina ovat vallankumousnovellit "Vanhan Orgin kuolema" (1906) ja "Bernhard Riives" (1908). Päätösnovelli "Lasnamäen valkea laiva" valmistui 1913. Teos edustaa kautta, jonka aikana Kallas siirtyi virolaisesta realismista symbolismin ja impressionismin vaiheeseen.


title: Lähtevien laivojen kaupunki

text: Teos ilmestyi "Titanicin" uppoamisen jälkeen. Vuorikuru pohtii väitöskirjassaan, onko tapahtumalla ollut vaikutusta novellien lopulliseen sisältöön, mutta päätyy toteamaan, että valtaosan novelleista Kallas kirjoitti ennen onnettomuutta. Meriaiheisia teosnimiäkin hänellä on ollut jo aiemminkin. "Titanicia" hän käsittelee sitten seuraavassa kokoelmassa "Seitsemän. Titanic-novelleja" (1914).


title: Lähtevien laivojen kaupunki

text: Novelli "Lasnamäen valkea laiva" on novellin "Yksi kaikkien edestä" ohella Kallaksen keskeisin teos ja tutkituin hänen novelleistaan.


title: Lähtevien laivojen kaupunki

text:
Teoksen saamat arvostelut olivat varsin myönteisiä. Etenkin Anna-Maria Tallgren kehui sitä Helsingin Sanomissa arviossaan, joka oli arvioista ensimmäinen. Hyvin harvassa arviossa oli kielteisiä sävyjä.I
Bernhard Riives
Vanhan Orgin kuolema


title: Lähtevien laivojen kaupunki

text:
II
 Uskontunnustus


title: Lähtevien laivojen kaupunki

text:
III
Pimeys
Vieras
Yksi kaikkien edestä
Lasnamäen valkea laiva


title: Junkie XL

text: Tom Holkenborg (s. 8. joulukuuta 1967), joka tunnetaan paremmin taiteilijanimeltään Junkie XL (joskus JXL), on alankomaalainen multi-instrumentalisti, säveltäjä, DJ, tuottaja sekä äänisuunnittelija. Hän käyttää taiteilijanimeä JXL tilanteissa, joissa termi ”Junkie” (englanninkielinen alatyylinen vertaus huumeidenkäyttäjästä) saattaa loukata ihmisiä. Junkie XL on tunnettu ehkä parhaiten remixistään Elvis Presleyn kappaleesta ”A Little Less Conversation”, josta tuli maailmanlaajuinen hitti vuonna 2002.


title: Men Going Their Own Way

text: Men Going Their Own Way ('Miehet menevät omaa tietään') eli MGTOW on amerikkalainen elämäntapa ja lähinnä verkossa toimiva miesasialiike, jossa miehet haluavat kulkea omaa tietään elämässä ilman seksiä ja suhteita naisiin ja elää selibaatissa, äärimmillään jopa erossa yhteiskunnasta. MGTOW koostuu heteromiehistä. MGTOW on antifeministinen liike, jossa sukupuolten tasa-arvo nähdään valheena ja propagandana.


title: Men Going Their Own Way

text: MGTOW-liikkeessä miesten nähdään olevan uhreja suhteissa naisten kanssa. Elämäntapaa viettävät pyrkivät vastustamaan suuntausta jossa miehen tulisi olla sekä todella rikas että hyvännäköinen kelvatakseen naisille. Liikkeessä mies luopuu näistä epärealistisiksi koetuista odotuksista ja ryhtyy elämään pelkästään itselleen.


title: Men Going Their Own Way

text: Liikkeessä miehet pyrkivät katkaisemaan välit vastakkaiseen sukupuoleen ja heidän mielestään feminismi on raunioittanut yhteiskunnan. Liikkeessä miehet näkevät naiset uhkana, sillä naisten oletetaan vievän heiltä rahat ja vaativan elatusta lapsille, jotka eivät välttämättä ole heidän. MGTOW on miesten separatistinen liike, jossa heteromiehet rajoittavat kanssakäymisestä naisten kanssa, eivät solmi avioliittoa eivätkä hanki lapsia. MGTOW:n kannattajat sanovat sen olevan suora reaktio feminismiin, josta on pelkkää haittaa sukupuolirooleille..


title: Men Going Their Own Way

text: MGTOW on levinnyt myös Australiaan. MGTOW:sta on alkanut muodostua myös Teens Going Their Own Way (TGTOW) -liike, johon kuuluu 15-vuotiaita poikia.


title: Men Going Their Own Way

text: Homoseksuaalisuus ei ole hyväksyttyä MGTOW-yhteisössä.


title: Farim

text: Farim on kaupunki sekä osa-alue eli sektori Guinea-Bissaussa. Se sijaitsee Farim- eli Cacheujoen varrella 110 kilometriä Bissausta koilliseen. Kaupunki on Oion alueen hallinnollinen keskus. Kaupungissa on 8 661 ja osa-alueella 48 264 asukasta (vuonna 2009, väestönlaskenta). Osa-alueen pinta-ala on 1 531,5 neliökilometriä.


title: Farim

text: Portugalilainen Cacheun sotilaskomentaja perusti Farimin vuonna 1641 Gebasta muuttaneita lançadoja varten. Sen nimi perustuu Kaabun valtakunnan alaisten mandinkapäälliköiden nimitykseen. Vuonna 1696 portugalilaiset rakensivat Farimiin Cacheun alaisen linnakkeen. Sen kautta myytiin orjia, kolapähkinöitä, vahaa, norsunluuta sekä Buren ja Bambukin kultaa. Rappeutunutta linnaketta vahvistettiin 1800-luvulla, ja 1900-luvun vaihteessa se toimi portugalilaisten valloitusretkien tukikohtana.


title: Farim

text: Paikkakunnan kaupallinen merkitys lisääntyi portugalilaisten saatua alueen hallintaansa vuonna 1913. Farimiin pystytettiin julkisia rakennuksia ja kauppahuoneita ja vuonna 1918 se sai kaupungin statuksen. Tärkeimmät vientiartikkelit olivat maapähkinät ja puutavara, joiden kauppaa hallitsivat libanonilaiset ja syyrialaiset yrittäjät.


title: Farim

text: 1960-luvulla alkanut itsenäisyystaistelu lamaannutti kaupankäynnin ja sai osan asukkaista pakenemaan kaupungista. Guinea-Bissaun itsenäistyttyä Farim oli maan köyhimmän alueen pääkaupunki. Sen kehitysnäkymät perustuvat kaupungin lähellä sijaitsevan suuren fosfaattiesiintymän hyödyntämiseen, jonka oli määrä alkaa vuonna 2015. Hankkeen etenemistä vaikeuttavat Guinea-Bissaun poliittinen epävakaisuus sekä Senegalin Casamancen alueen levottomuudet. Myös ympäristöjärjestöt ovat ilmaisseet huolensa suunnitellun avolouhoksen vaaroista.


title: Kansallinen koulutuksen arviointikeskus

text: Kansallinen koulutuksen arviointikeskus (lyh. Karvi; ) on itsenäinen koulutuksen arviointivirasto, joka arvioi koulutusta sekä opetuksen ja koulutuksen järjestäjien toimintaa varhaiskasvatuksesta korkeakoulutukseen ja tuottaa tietoa koulutuspoliittista päätöksentekoa ja koulutuksen kehittämistä varten. Sen arviointimuotoja ovat laatujärjestelmien auditoinnit, oppimistulosten arvioinnit (esimerkiksi perusopetuksessa ja toisen asteen koulutuksessa) sekä teema- ja järjestelmäarvioinnit. Keskuksen tulee myös tukea opetuksen ja koulutuksen järjestäjiä ja korkeakouluja arviointia ja laadunhallintaa koskevissa asioissa ja kehittää koulutuksen arviointia. Arviointikeskuksen tehtävistä ja organisoinnista on säädetty laissa.


title: Kansallinen koulutuksen arviointikeskus

text: Keskus aloitti toimintansa toukokuussa 2014, kun Korkeakoulujen arviointineuvoston, Koulutuksen arviointineuvoston ja Opetushallituksen arviointitoiminnot yhdistettiin.


title: Kansallinen koulutuksen arviointikeskus

text: Esityksen mukaan Ylioppilastutkintolautakunta ja Kansallinen koulutuksen arviointikeskus liitetään Opetushallituksen uuden viraston itsenäisiksi osiksi vuonna 2018.


title: Kansallinen koulutuksen arviointikeskus

text: Arviointikeskuksen organisaatioon kuuluu arviointineuvosto, korkeakoulujen arviointijaosto ja kolme osaamisyksikköä: yleissivistävä koulutus ja varhaiskasvatus, ammatillinen koulutus sekä korkeakoulutus ja vapaa sivistystyö. Keskus työllistää noin 50 työntekijää. Keskuksen toimipisteet sijaitsevat Helsingissä ja Jyväskylässä. Esimerkkejä Karvin tekemistä arvioinneista eri koulutusasteilla:Kansallinen koulutuksen arviointikeskus on Suomessa vastuussa yliopistojen ja ammattikorkeakoulujen tarjoaman koulutuksen arvioinnista. Kolme tärkeintä arviointityyppiä ovat korkeakoulujen laatujärjestelmien auditoinnit, koulutusjärjestelmää koskevat teema-arvioinnit ja tekniikan tutkinto-ohjelmien akkreditoinnit. Karvin tekemän auditoinnin läpäisseet korkeakoulut ja ammattikorkeakoulut saavat laatuleiman, joka osoittaa, että kyseisessä organisaatiossa käytetty laatujärjestelmä vastaa eurooppalaisia periaatteita ja suosituksia ja täyttää myös kansalliset kriteerit korkeakoulujen laadunhallinnasta. Laatuleima on voimassa kuusi vuotta sen myöntämisestä.


title: Luettelo televisiosarjan Taotao, pieni pandakarhu jaksoista

text: Tämä on luettelo televisiosarjan Taotao, pieni pandakarhu jaksoista.


title: Albania kesäolympialaisissa 2012

text: Albania osallistui vuoden 2012 olympialaisiin yhdeksänhenkisellä joukkueella. Maa otti osaa viiteen eri urheilulajiin, eikä voittanut yhtäkään mitalia


title: Albania kesäolympialaisissa 2012

text: Albania otti osaa olympialaisiin historiassaan seitsemännen kerran. Ensi kerran se osallistui olympialaisiin vuoden 1972 kisoissa.


title: Albania kesäolympialaisissa 2012

text: Albaniaa edustanut painonnostaja Pulaku Hysen jäi kiinni dopingista.


title: Pyhän Jaakon kirkko (Stanstead Abbotts)

text: Pyhän Jaakon kirkko on käytöstä poistettu anglikaanikirkko Stanstead Abbottsin kylässä Englannissa Kirkkoa hoitaa Churches Conservation Trust.


title: Pyhän Jaakon kirkko (Stanstead Abbotts)

text: Kuusi hautamonumenttia on Grade II -luokan suojelussa. Buxtonin perheen muistomerkin suunnitteli vuonna 1881 Alfred Waterhouse , John Rowleyn kalkkikivestä valmistettu muistomerkki on vuodelta 1746, Hankinin perheen monumentti on vuodelta 1809, Joseph Clarken muistomerkki on vuodelta 1725 ja William Allenin monumentti vuodelta 1827. Lisäksi kirkkomaalla on kaksi muistomerkkiä, joista tammipuisen tekstiä ei pysty kulumisen vuoksi lukemaan. 1800-luvun alusta peräisin olevalla monumentilla on valurautainen suojakaide.


title: Cergy-Pontoisen yliopisto

text: Cergy-Pontoisen yliopisto (ransk. "L’université de Cergy-Pontoise" eli "UCP") on vuonna 1991 perustettu yliopisto, joka sijaitsee Cergy-Pontoisessa, Ranskassa. Yliopistossa on yli 15 000 opiskelijaa. Kansainvälisten vertailujen perusteella yliopistoa pidetään yhtenä Ranskan parhaista.


title: Cergy-Pontoisen yliopisto

text: Yliopisto on yhteistyössä Institut d’études politiques de Saint-Germain-en-Layen kanssa.


title: The Chainsmokers

text: The Chainsmokers on yhdysvaltalainen tuottaja- / DJ-duo, jonka jäseninä ovat Andrew "Drew" Taggart ja Alex Pall. Duo nousi suureen tietoisuuteen vuonna 2014 julkaistulla kappaleella ”Selfie”, joka nousi useissa maissa listojen kärkeen. Heidän debyytti-EP:nsä, ”Bouquet”, julkaistiin lokakuussa 2015. EP:llä ollut kappale ”Roses” nousi US Billboardin Hot 100:n huipulle. Yhdessä Dayan kanssa tehdystä ”Don’t Let Me Down” -kappaleesta tuli kaksikon ensimmäinen top 5 -sijoituksen saanut single. Kaksikko voitti myöhemmin samana vuonna Grammy-palkinnon parhaasta EDM-kappaleesta, kun syksyllä 2016 julkaistu ”Closer” nousi listojen kärkeen ympäri maailman.


title: The Chainsmokers

text: Duon toinen EP "Collage" julkaistiin marraskuussa 2016, sisältäen duon edellisiä singlejä. Heidän ensimmäinen studioalbuminsa "Memories...Do Not Open" julkaistiin huhtikuussa 2017.


title: The Chainsmokers

text: The Chainsmokers on vieraillut Suomessa ensimmäisen kerran Ruisrockissa 2016, jonka jälkeen myöhemmin samana vuonna The Circus -yökerholla Helsingissä. Kaksikko tähditti myös Weekend Festival -festivaaleja Helsingissä elokuussa 2017.


title: Luettelo televisiosarjan Kapteeni Planeetta jaksoista

text: Tämä on luettelo televisiosarjan Kapteeni Planeetta jaksoista.


title: Gerard Majella

text: Pyhä Gerard Majella C.Ss.R (6. huhtikuuta 1726 Muro – 16. lokakuuta 1755 Caposele) oli italialainen maallikkoveli ja redemptoristi, joka tunnetaan odottavien äitien suojeluspyhimyksenä ja ihmeidentekijänä. Pyhimys toimi ensin räätälinä ja yritti menestyksettä ruveta fransiskaaniksi ja erakoksi, mutta liittyi onnistuneesti pyhän Alphonsus Maria de Liguorin redemptoristeihin 1749. Autuas paavi Pius IX julisti vuonna 1877 redemptoristin harjoittaneen sankarillisia hyveitä, paavi Leo XIII julisti hänet autuaaksi 29. tammikuuta 1893 ja pyhimys paavi Pius X julisti hänet pyhimykseksi 11. joulukuuta 1904. Hänen juhlaansa vietetään 16. lokakuuta eli päivänä jona hän kuoli tuberkuloosiin.


title: Gerard Majella

text: Gerard Majella syntyi 6. huhtikuuta 1726 ja kastettiin samana päivänä Muron katedraalissa, noin 80 kilometrin päässä Napolista, yhdeksi vanhempiensa viidestä lapsesta. Gerard harjoitti hartautta pyhää eukaristiaa ja Madonnaa kohtaan jo lapsena ja hänen äitinsä kuvaili tämän viettäneen aikaa kirkossa polvillaan ehtoollisen edessä. 14-vuotiaana Gerard vastaanotti konfirmaation sakramentin ja tämän ikäisenä myös Gerardin isä, räätälinä toiminut Dominic Majella, kuoli ja poika keskeytti koulunsa sekä joutui tienaamaan oman elantonsa ja tukemaan leskeytynyttä äitiään ja sisariaan. Gerard meni oppipojaksi toiselle räätälille nimeltä Pannuto ja toimi lopulta omatoimisena räätälinä, jolloin hän saattoi antaa enemmän rahaa säälimilleen köyhille. Pyhimys tunsi kutsumusta hengelliseen elämään ja kysyi eräästä kapusiiniluostarista sedältään pääsyä postulantiksi, mutta häntä pidettiin liian hauraana. Gerardin ollessa 16-vuotias Lacedognan piispa etsi itselleen palvelijaa, joksika Majella ryhtyi ja hän myös pysyi tässä virassa kolme vuotta piispan kuolemaan saakka. Gerard kaipasi yhä hengelliseen elämään, mutta koska häntä ei oltu päästetty kapusiiniksi, hän päätti ruveta erakoksi, tässä kuitenkaan onnistumatta. Vuonna 1745 eräs redemptoristipappi vieraili Murossa, jolloin Gerard kuuli ensimmäistä kertaa redemptoristeista ja vuonna 1749 Murossa pidetyn mission yhteydessä mies pyysi päästä jäseneksi kongregaatioon. Redemptoristi-isä Paul Cafaro kuitenkin kieltäytyi ottamasta Gerardia vastaan, pitäen tätä kyvyttömänä redemptoristiveljen työhön, mutta myöhemmin Gerard onnistui suostuttelemaan tämän puolelleen ja isä Cafaro kirjoitti tästä suosituskirjeen Iliceton luostariin, jossa kertoi lähettävänsä sinne “hyödyttömän veljen”. Pyhä Gerard hyväksyttiin lopulta postulantiksi ja hän valitsi isä Cafaron hengelliseksi ohjaajakseen. Hän teki hengellisen professionsa 21. syyskuuta 1752. Pyhä Gerard vietti aikaansa esimerkiksi räätälinä, kerjäläisenä ja pappien seurana missioilla ja retreteillä. Kokonaisuudessaan veli ehti olla redemptoristina noin kuusi vuotta, kuollen 16. lokakuuta 1755.


title: Tragic Illusion 25 (The Rarities)

text: Tragic Illusion 25 (The Rarities) on brittiläisen Paradise Lostin kokoelma-albumi, joka julkaistiin vuonna 2013 levymerkillä Century Media Records.


title: Linnalan kauppakoulu

text: Linnalan kauppakoulu, vuosina 1905–1939 Viipurissa toiminut yksityinen kauppakoulu, on yksi sotia edeltävän ajan pitkäikäisimmistä yksityisistä kauppakouluista. Koulun nimenä oli aluksi Viipurin kauppakoulu; alkuaikoina koululla on saattanut olla haaraosastoja Käkisalmessa, Lappeenrannassa ja Savonlinnassa. Koulun perustaja ja pitkäaikainen johtaja Lars Ivar Öhman muutti vuoden 1909 lopussa nimensä Lauri Ivar Linnalaksi, minkä jälkeen koulun nimeksi vakiintui Linnalan kauppakoulu vuoteen 1925 mennessä. L.I. Linnala toimi myös kirjanpidon tuntiopettajana Viipurin reaalilyseossa vuosina 1909 – 1914.


title: Linnalan kauppakoulu

text: Koulun toimitilat sijaitsivat aluksi Brahenkatu 16:ssa, myöhemmin Maununkatu 11:ssä. Ilmoituksista voi päätellä, että koulussa järjestettiin parista kuukaudesta puoleen vuoteen kestäviä kursseja sekä päivä- että iltaopetuksena.


title: Seitsemän (novellikokoelma)

text: Seitsemän – Titanic-novelleja on Aino Kallaksen novellikokoelma. Sen on julkaissut vuonna 1914 Otava. Novellien aiheena on vuonna 1912 uponnut "Titanic".


title: Seitsemän (novellikokoelma)

text: Lähes päivälleen "Titanicin" haaksirikon jälkeen Kallas kirjoitti päiväkirjaansa: "Aloitin tänään novellisarjan "Titanic"". Vaikka hän lokakuussa 1913 epäili päiväkirjassa, ettei työ valmistu, ensimmäiset versiot olivat valmiina marraskuussa ja painoon novellit lähtivät helmikuussa 1914. Teosta on Kallaksen tuotannosta tutkittu vähän.


title: Seitsemän (novellikokoelma)

text: Kallaksen elämäkerran kirjoittaja Silja Vuorikuru luonnehtii kokoelmaa dramaattiseksi ja runsaasti symboliikkaa sisältäväksi, Kallaksen teoksista kokeellisimmaksi. Novellien nimet ovat mahtipontisia. Kallas tutki perusteellisesti aihetta käsittelevä lähdemateriaalia, vaikka osasi englantia huonosti.


title: Seitsemän (novellikokoelma)

text: Vuorikuru muistuttaa, että Kallas oli menettänyt isänsä merelle ja toteaa, että siksi kokoelmaa helposti tulkitaan sen tapahtuman kautta.


title: Seitsemän (novellikokoelma)

text: Aikalaiskritiikki suhtautui teokseen nuivasti. Kallas pahastui erityisesti V. A. Koskenniemen suorastaan vihamielisestä kritiikistä, jossa tämä syytti kokoelmaa melodramaattisuudesta ja aiheen turhasta paisuttelusta.


title: Seitsemän (novellikokoelma)

text: Myös Kallaksen uskovainen sisar Aune Krohn paheksui vielä ilmestymätöntä teosta ja epäili ettei se sovi yhteen kristillisen maailmankatsomuksen kanssa. Aune Krohn oli itse laatinut uuden suomennoksen Titaniciin yhdistetystä virrestä "Nearer my God, to Thee" ("Sua kohti, Herrani").


title: Loukkumäki

text: Loukkumäki on Uudenmaan korkein kohta, joka sijaitsee Karkkilan kaupungissa. Sen korkeus on 174 metriä merenpinnasta. Loukkumäen päällä sijaitsee käytöstä poistettu lintu- ja näkötorni.


title: Noppamies

text: Noppamies () on George Cockroftin nimellä "Luke Rhinehart" julkaisema kirja vuodelta 1971. Teoksen päähenkilö on psykiatri nimeltä Luke Rhinehart, joka alkaa tehdä ratkaisuja elämässään noppaa heittämällä.


title: Akraífnio

text: Akraífnio (; myös "Akréfnio") on Kreikan kylä, joka kuuluu hallinnollisesti Orchomenóksen kuntaan, Boiotian alueyksikköön ja Keski-Kreikan alueeseen. Aiemmin kylä kuului Akraifnían kuntaan ja vuodesta 2011 lähtien Orchomenóksen kunnan Akraifnían kunnallisyksikköön. Akraífnio muodostaa oman kyläyhdyskuntansa (Τοπική Κοινότητα Ακραιφνίου, "Topikí Koinótita Akraifníou"). Kylän väkiluku on 1 058 (vuonna 2011).